Kannada-LLM-Labs/Wikipedia-Kn huggingface dataset:
ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ

'''ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಕಾರ್ಯಗಳು
ರಾಜ್ಯದ ಹಣಕಾಸು ನಿಗಮವನ್ನು ಕರ್ನಾಟಕ ರಾಜ್ಯ ಸರ್ಕಾರ ೧೯೫೬ರಂದು ರಾಜ್ಯದ ಹಣಕಾಸುನಿಗಮದ ಆಕ್ಟಿನ ಅಡಿಯಲ್ಲಿ ಜಾರಿಗೆ ತಂದಿತು.

ಪರಿಚಯ

ಈ ನಿಗಮವು ಸಣ್ಣ ಮತ್ತು ಮಾಧ್ಯಮ ಉದ್ಯಮಿಗಳಿಗೆ ಧೀರ್ಘಕಾಲದ ಹಣಕಾಸಿನ ಅಗತ್ಯಗಳಿಗೆ ಜಾರಿಗೆ ತಂದರು. ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಮೊದಲಿಗೆ ಮೈಸೂರು ರಾಜ್ಯ ಹಣಕಾಸು ಸಂಸ್ಥೆಯಾಗಿ ಮಾರ್ಚ್ ೩೦ ೧೯೫೯ರಲ್ಲಿ ಪ್ರಾರಂಭವಾಯಿತು. ನಂತರ ಮೈಸೂರು ಸರ್ಕಾರ ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆಯನ್ನು ಆರಂಭಿಸಿದರು. ಇಂದು ರಾಜ್ಯದ ಆರ್ಥಿಕತೆ ಅಂತರರಾಷ್ಟ್ರೀಯ ಮಾರುಕಟ್ಟೆಗೆ ಕ್ಷಿಪ್ರ ದಾಪುಗಾಲು ಹಾಕುವಲ್ಲಿ ರಾಜ್ಯ ಹಣಕಾಸು ಸಂಸ್ಥೆ ಯಂತ್ರ ನಡೆಸುತ್ತಿದೆ. ಒಂದು ಪ್ರವರ್ತಕ ಮತ್ತು ಜವಾಬ್ದಾರಿಯುತ  ಸಂಸ್ಥೆಯಾದ ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಸಣ್ಣ ಮತ್ತು ಮಾಧ್ಯಮ ಉದ್ಯಮಿಗಳಿಗೆ ಎಲ್ಲಾ ಸಾಂಭವ್ಯ ನೆರವು ವಿಸ್ತರಿಸುತ್ತಿದೆ.

  ೪೯ ವರ್ಷಗಳ ಅಸ್ಥಿತ್ವದಲ್ಲಿ, ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಸಣ್ಣ ಪ್ರಮಾಣದ ಉದ್ಯಮಕ್ಕೆ ಮತ್ತು ಸಣ್ಣ ಉದ್ಯಮಿಗಳಿಗೆ ಸದಾ ಆರ್ಥಿಕ ನೆರವನ್ನು ಒದಗಿಸಿದೆ.

ಉದ್ಯಮ ಪ್ರೊಫೈಲ್

ರಾಜ್ಯ ಹಣಕಾಸು ನಿಗಮ ಆಕ್ಟ್ - ಕೇಂದ್ರ ಹಣಕಾಸು ಉದ್ಯಮ ನಿಗಮವು ಉದ್ಯಮ ಕೈಗಾರಿಕಾ ಹಣಕಾಸು ಸಂಸ್ಥೆಯ ಅಡಿಯಲ್ಲಿ ಸ್ಥಾಪನೆಗೊಂಡಿತು, ಅದು ಮಾಧ್ಯಮ ಮತ್ತು ಧೀರ್ಘಾವದಿ ಕ್ರೆಡಿಟನ್ನು ವಾಣಿಜ್ಯ ಬ್ಯಾಂಕುಗಳನ್ನು ಹೊರತುಪಡಿಸಿ ಬೇರೆ ಎಲ್ಲಾ ಕೈಗಾರಿಕಾ ಸಂಸ್ಥೆಗಳಿಗೂ ಕೊಡಲು ಸ್ಥಾಪನೆಯಾಯಿತು. ಎಲ್ಲಾ ರಾಜ್ಯದ ಸರ್ಕಾರವು ಇಂತಹ ಒಂದು ದಾರಿಯಿಂದ ಕೆಲಸವನ್ನು ಪ್ರತೀ ರಾಜ್ಯಕ್ಕೂ ಹಂಚಲು ಅವರ ಇಚ್ಛೆಯನ್ನು ಕೇಂದ್ರ ಸರ್ಕಾರಕ್ಕೆ ವ್ಯಕ್ತಪಡಿಸಿದರು. ರಾಜ್ಯ ಸರ್ಕಾರಗಳು ಕೇಂದ್ರ ಸರ್ಕಾರದ ನೀತಿ ನಿಭಂದನೆಗಳನ್ನು ಸರಿಯಾಗಿ ಪಾಲನೆ ಮಾಡಲು  ರಾಜ್ಯ ನಿಗಮಗಳನ್ನು ವಿಶೇಷವಾದ ಪ್ರತಿಮೆಯಡಿ ಸ್ಥಾಪಿಸಬೇಕೆಂದು ತಮ್ಮ ಇಚ್ಛೆಯನ್ನು ವ್ಯಕ್ತಪಡಿಸಿದರು. ರಾಜ್ಯ ಸರ್ಕಾರಗಳ ಈ ಇಚ್ಛೆಯನ್ನು ಯಶಸ್ವಿಗೊಳಿಸಲು ಕೇಂದ್ರ ಸರ್ಕಾರವು ರಾಜ್ಯ ಹಣಕಾಸು ಸಂಸ್ಥೆಯ ಬಿಲ್ಲನ್ನು ಜಾರಿಗೊಳಿಸಿದರು.

ಹಣಕಾಸು ಸಂಸ್ಥೆಗಳು ದೇಶದ ಆರ್ಥಿಕ ಪರಿಸ್ಥಿತಿಯು ಬೆಳೆಯುವಲ್ಲಿ ವಿಶೇಷವಾದ ಪಾತ್ರವಹಿಸುತ್ತದೆ. ಈ ಸಂಸ್ಥೆಗಳು ಒಂದು ದೇಶದ ಆರ್ಥಿಕ ಸ್ಥಿತಿಯು ಬೆಳೆಯಲೆಂದು ಅನುಕೂಲಕಾರಿ ಮತ್ತು ಪರಿಣಾಮಕಾರಿವಾಗಲಿಯಂದು ಉದ್ಯಮಿಗಳಿಗೆ ಉಳಿತಾಯ ಮತ್ತು ಬಂಡವಾಳ ಆಯ್ಕೆಗಳನ್ನು ಕೊಡುತ್ತಾರೆ.

ವ್ಯಾಪಾರ ಹಣಕಾಸು

ವ್ಯಾಪಾರದ ಹಣಕಾಸು ವ್ಯಾಪಾರದ ಚಟುವಟಿಕೆ ಸ್ವಾಧೀನಗಳ ಬಗ್ಗೆ ಹಣಕಾಸಿನ ಉದ್ದೇಶಗಳು ಎಲ್ಲರಿಗೂ ಸಿಗುತ್ತಿದೆ. ವ್ಯಾಪಾರದ ಹಣಕಾಸಿನ ಯೋಜನೆ, ನಿಯಂತ್ರಣ ಮತ್ತು ನಿಧಿಗಳ ನಿರ್ವಹಿಸುವಲ್ಲಿ ವಿಶಾಲವಾಗಿ ವ್ಯಾಖ್ಯಾನಿಸಬಹುದು.

ಸಣ್ಣ ಮತ್ತು ಮಾಧ್ಯಮ ಪ್ರಮಾದ ಕೈಗಾರಿಕ ಸಂಸ್ಥೆಗಳು

ಸಣ್ಣ ಪ್ರಮಾಣ ಮತ್ತು ಕಾಟೇಜ್ ಸಂಸ್ಥೆಗಳು ಈ ರಚನೆಯ ವಿಶೇಷ ಭಾಗಗಳಾಗಿವೆ ಮತ್ತು ಭಾರತೀಯ ಉತ್ಪಾದನಾ ವಲಯದಲ್ಲಿ ವಿನ್ಯಾಸಗೊಂಡಿದೆ. ಸಣ್ಣ ಪ್ರಮಾಣದ ಉದ್ಯಮಗಳು ಸಾಧಾರಣ ಬಂಡವಾಳವನ್ನು ಹೊಂದಿಕೊಂಡಿರುತ್ತದೆ. ಇದು ಧೀರ್ಘ ಪ್ರಮಾಣದ ಉದ್ಯಮಕ್ಕಿಂತ ಬಂಡವಾಳದಲ್ಲಿ, ಮೂಲಸೌಕರ್ಯದಲ್ಲಿ, ನೇಮಕಾತಿಯಲ್ಲಿ ಮತ್ತು ಹಲವು ವಿಚಾರಗಳಲ್ಲಿ ಬೇರ್ಪಡುತ್ತವೆ. ಕಾಟೇಜ್ ಉದ್ಯಮದಿಂದಲೂ ಅದು ಕೆಲಸದ ವೈಖರಿಯಲ್ಲಿ, ಕೆಲಸಗಾರರಲ್ಲಿ ಮತ್ತಿನಷ್ಟು ವಿಷಯಗಳಿಂದ ಬೇರ್ಪಡುತ್ತವೆ. ಸಣ್ಣ ಪ್ರಮಾಣದ ಉದ್ಯಮವು ಒಟ್ಟಾರೆ ದೇಶದ ಉತ್ಪನ್ನಗಳ ಏರಿಕೆಗಳಿಗೆ ಪ್ರಮುಖ ಘಟಕವಾಗಿದೆ ಮತ್ತು ರಫ್ತು ಗಳಿಕೆಯಲ್ಲಿ ಮಾತ್ರವಲ್ಲದೆ ಸಾಮಾಜಿಕ ಕಳಕಳಿಯನ್ನೂ ಗಮನದಲ್ಲಿಟ್ಟುಕೊಂಡು ಉದ್ಯೋಗಗಳನ್ನು ನಿರ್ಮಿಸುತ್ತಿದೆ.

ವ್ಯಾಪಾರದ ಸ್ವರೂಪ 

ಕರ್ನಾಟಕ ರಾಜ್ಯ ಹಣಕಾಸು ಸ೦ಸ್ಥೆಯು ಮುಖ್ಯವಾಗಿ ಸಣ್ಣ ಮತ್ತು ಮಾಧ್ಯಮ ಉದ್ಯಮಗಳಿಗೆ ಸಾಲ ಕೊಡುವ ವ್ಯವಹಾರದಲ್ಲಿದೆ. ಅದು ಉದ್ಯಮಗಳಿಗೆ ಧೀರ್ಘಾವದಿ ಸಾಲ, ಅಲ್ಪಾವಧಿ ಸಾಲ, ಗುತ್ತಿಗೆ ಕೊಡುವಲ್ಲಿ ಮತ್ತು ತುಂಬುಗೂದಲು ಎಂಬ ನೆರವುಗಳನ್ನು ಕೊಡುತ್ತದೆ. ಕರ್ನಾಟಕ ರಾಜ್ಯ ಹಣಕಾಸು ಸಂಸ್ಥೆ ಎಲ್ಲಾ ತರಹದ ಉದ್ಯಮ ಮತ್ತು ಸೇವೆಗಳಿಗೆ ಆರ್ಥಿಕವಾದ ನೆರವನ್ನು ನೀಡುತ್ತದೆ.

ಕೆ.ಎಸ್.ಎಫ್.ಸಿ ಯ ದೃಷ್ಟಿ

ರಾಜ್ಯದ ಎಲ್ಲಾ ಭಾಗಗಳನ್ನು ತಲುಪುವುದು. ರಾಜ್ಯದ ಎಲ್ಲಾ ಭಾಗಗಳಿಗೂ ಮೂಲ ಸೌಕರ್ಯಗಳನ್ನು ಮತ್ತು ನೈಸರ್ಗಿಕ ಸೌಕರ್ಯಗಳನ್ನು ಒದಗಿಸುವುದು. ಸಣ್ಣ ಪ್ರಮಾಣದ ಉದ್ಯಮ ಮತ್ತು ಉದ್ಯಮಿಗಳ ಸದಾ ಬೆಳವಣಿಗೆಯ ಪ್ರಯಾಣದಲ್ಲಿರುವುದು.

ಉಲ್ಲೆಖಗಳು

ಕರ್ನಾಟಕ ರಾಜ್ಯದ ಸ೦ಸ್ಥೆಗಳು
ಪರಿಶೀಲನೆ

ಅತಿ ಸಾಮಾನ್ಯವಾಗಿ, ಪರಿಶೀಲನೆಯು ಸಂಘಟಿತ ಪರೀಕ್ಷೆ ಅಥವಾ ವಿಧ್ಯುಕ್ತ ಮೌಲ್ಯಮಾಪನ ಅಭ್ಯಾಸ. ಶಿಲ್ಪಶಾಸ್ತ್ರದ ಚಟುವಟಿಕೆಗಳಲ್ಲಿ ಪರಿಶೀಲನೆಯು ಒಂದು ವಸ್ತು ಅಥವಾ ಚಟುವಟಿಕೆಗೆ ಸಂಬಂಧಿಸಿದಂತೆ ನಿರ್ದಿಷ್ಟ ಗುಣಲಕ್ಷಣಗಳಿಗೆ ಅನ್ವಯಿಸಲಾದ ಮಾಪನಗಳು, ಪರೀಕ್ಷೆಗಳು, ಮತ್ತು ಮಾಪಕಗಳನ್ನು ಒಳಗೊಳ್ಳುತ್ತದೆ. ವಸ್ತು ಅಥವಾ ಚಟುವಟಿಕೆ ಈ ಗುರಿಗಳಿಗೆ ಅನುಗುಣವಾಗಿ ಇದೆಯೇ ಎಂದು ನಿರ್ಧರಿಸಲು ಫಲಿತಾಂಶಗಳನ್ನು ಸಾಮಾನ್ಯವಾಗಿ ನಿರ್ದಿಷ್ಟಪಡಿಸಿದ ಅವಶ್ಯಕತೆಗಳು ಮತ್ತು ಮಾನದಂಡಗಳಿಗೆ ಹೋಲಿಸಲಾಗುತ್ತದೆ. ಸುಸಂಗತ ಪರಿಶೀಲನೆಯನ್ನು ಖಚಿತಪಡಿಸಿಕೊಳ್ಳಲು ಇದನ್ನು ಹಲವುವೇಳೆ ಕಾರ್ಯಾಚರಣೆಯಲ್ಲಿರುವ ಪ್ರಮಾಣಕ ಪರಿಶೀಲನಾ ವಿಧಾನದೊಂದಿಗೆ ಮಾಡಲಾಗುತ್ತದೆ. ಪರಿಶೀಲನೆಗಳು ಸಾಮಾನ್ಯವಾಗಿ ವಿನಾಶರಹಿತವಾಗಿರುತ್ತವೆ.

ಪರಿಶೀಲನೆಗಳು ದೃಶ್ಯ ಪರಿಶೀಲನೆಯಾಗಿರಬಹುದು ಅಥವಾ ಶ್ರವಣಾತೀತ ಪರೀಕ್ಷೆಯಂತಹ ಸಂವೇದಿ ತಂತ್ರಜ್ಞಾನಗಳನ್ನು ಒಳಗೊಂಡಿರಬಹುದು ಮತ್ತು ನೇರ ಭೌತಿಕ ಉಪಸ್ಥಿತಿಯಿಂದ ಅಥವಾ ದೂರಸ್ಥ ದೃಶ್ಯ ಪರಿಶೀಲನೆಯಂತಹ ದೂರದಿಂದಲೇ ಸಾಧಿಸಲ್ಪಡಬಹುದು, ಮತ್ತು ಕೈಯಾರೆ ಅಥವಾ ಸ್ವಯಂಚಾಲಿತ ದ್ಯುತಿ ತಪಾಸಣೆಯಂತೆ ಸ್ವಯಂಚಾಲಿತವಾಗಿ ಮಾಡಲ್ಪಡಬಹುದು. ಸಂಪರ್ಕರಹಿತ ದ್ಯುತಿ ಮಾಪನ ಮತ್ತು ದ್ಯುತಿಚಿತ್ರಮಾಪನ ತಂತ್ರಗಳು ಉತ್ಪಾದಿತ ಘಟಕಗಳ ಪರಿಶೀಲನೆ ಮತ್ತು ವಿನ್ಯಾಸ ಅತ್ಯುತ್ತಮವಾಗಿಸುವಿಕೆಗೆ ಸಾಮಾನ್ಯ ವಿನಾಶರಹಿತ ಪರೀಕ್ಷಾ ವಿಧಾನಗಳಾಗಿವೆ.

ಸ್ಕಾಟಿಶ್ ಸರ್ಕಾರದ ಒಂದು ವಿಶ್ಲೇಷಣೆಯು ಸಾರ್ವಜನಿಕ ಸೇವೆಗಳ ಪರಿಶೀಲನೆಯನ್ನು "ನಿರ್ದಿಷ್ಟ ಸೇವೆಗಳು ರಾಷ್ಟ್ರೀಯ ಹಾಗೂ ಸ್ಥಳೀಯ ಸಾಮರ್ಥ್ಯ ಮಾನದಂಡಗಳು, ಕಾನೂನು ಮತ್ತು ವೃತ್ತಿಪರ ಅಗತ್ಯಗಳು, ಮತ್ತು ಸೇವಾ ಬಳಕೆದಾರರ ಅವಶ್ಯಕತೆಗಳನ್ನು ಪೂರೈಸುತ್ತಿವೆಯೇ ಎಂದು ತಾಳೆನೋಡಲು ನಿಯತಕಾಲಿಕ, ಉದ್ದೇಶಿತ ಪರೀಕ್ಷೆ" ಎಂದು ವ್ಯಾಖ್ಯಾನಿಸಿತು.

ಅನಿರೀಕ್ಷಿತ ಪರಿಶೀಲನೆಯು ಘೋಷಿತ ಪರಿಶೀಲನೆಗಿಂತ ಭಿನ್ನ ಫಲಿತಾಂಶಗಳನ್ನು ಹೊಂದಿರುವ ಪ್ರವೃತ್ತಿ ಹೊಂದಿರುತ್ತದೆ. ತಮ್ಮ ಸಂಸ್ಥೆಯಲ್ಲಿ ಇತರರು ಹೇಗೆ ನಿರ್ವಹಿಸುತ್ತಾರೆ ಎಂದು ತಿಳಿದುಕೊಳ್ಳಲು ಬಯಸುವ ಮತ್ತು ಏನು ನಡೆಯುತ್ತದೆಂದು ನೋಡಲು ನಾಯಕರು ಯಾವುದೇ ಮುನ್ಸೂಚನೆ ಇಲ್ಲದೆ ಭೇಟಿ ನೀಡಬಹುದು. ಮೊದಲೇ ಪರಿಶೀಲನೆ ಇದೆ ಎಂದು ಗೊತ್ತಾದರೆ, ಅದು ಜನರಿಗೆ ಮುಚ್ಚಿಡಲು ಅಥವಾ ತಪ್ಪುಗಳನ್ನು ಸರಿಪಡಿಸಲು ಅವಕಾಶ ನೀಡಬಹುದು. ಇದು ದಾರಿತಪ್ಪಿಸುವ ಮತ್ತು ತಪ್ಪು ತೀರ್ಮಾನಗಳಿಗೆ ಕಾರಣವಾಗಬಹುದು. ಹಾಗಾಗಿ ಅನಿರೀಕ್ಷಿತ ಪರಿಶೀಲನೆಯು ಪರೀಕ್ಷಕರಿಗೆ ಪರಿಶೀಲಿಸಿದ ವಸ್ತು ಅಥವಾ ಪ್ರಕ್ರಿಯೆಯ ವಿಶಿಷ್ಟ ಸ್ಥಿತಿಯ ಹೆಚ್ಚು ಉತ್ತಮ ಚಿತ್ರವನ್ನು ನೀಡುತ್ತದೆ. ಇದು ಪರಿಶೀಲನಾ ಪ್ರಕ್ರಿಯೆಯಲ್ಲಿ ಬಾಹ್ಯ ವಿಶ್ವಾಸವನ್ನೂ ವರ್ಧಿಸುತ್ತದೆ.

ಉಲ್ಲೇಖಗಳು

ಗುಣಮಟ್ಟ
ಶಾಪ್ಕ್ಲೂಸ್

ಶಾಪ್ಕ್ಲೂಸ್ ಒಂದು ಆನ್ಲೈನ್ ಮಾರುಕಟ್ಟೆ ಸ್ಥಳವಾಗಿದ್ದು, ಅದರ ಪ್ರಧಾನ ಕಛೇರಿ ಭಾರತದ ಗುರಗಂವ್ನ ಸ್ಥಾಪಿತವಾಗಿದೆ. ಈ ಕಂಪನಿಯು ೨೦೧೧ರಲ್ಲಿ  ಕಾಲಿಫೋರ್ನಿಯಾದ ಸಿಲಿಕಾನ್ ವ್ಯಲಿಯಲ್ಲಿ ಮೊದಲು ಸ್ಥಾಪನೆಗೊಂಡಿತು. ಇದರಲ್ಲಿ ೧೨೦೦೦ಕ್ಕೂ ಹೆಚ್ಚು ನೋಂದಾಯಿತ ವ್ಯಾಪಾರಿಗಳಿದ್ದು, ಎರಡು ಲಕ್ಷಕ್ಕು ಹೆಚ್ಚು ಉತ್ಪನ್ನಗಳನ್ನು ಇದು ಗ್ರಾಹಕರಿಗೆ ಒದಗಿಸುತ್ತಿದೆ, ಅಲ್ಲದೆ ಪ್ರತೀ ವರ್ಷವು ೯೫೦೦ ಸ್ಥಳಗಳಿಂದ ೪೨ ಮಿಲಿಯನ್ ಗ್ರಾಹಕರು ಈ ಆನ್ಲೈನ್ ವೇದಿಕೆಯನ್ನು ಉಪಯೋಗಿಸುತ್ತಿರುವುದು ಇದರ ಹೆಗ್ಗಳಿಕೆಯಾಗಿದೆ. ಈ ಇ-ಕಾಮರ್ಸ್ ಕಂಪನಿಯು ಡೇಲಾವರೆ ಎಂಬ ಪ್ರದೇಶದಲ್ಲಿ ಸಂಘಟಿತವಾಯಿತು.

ಇತಿಹಾಸ
  
ಶಾಪ್ಕ್ಲೂಸ್ ಭಾರತದಲ್ಲಿ ಶಾಪ್ಗ್ರೂಮ್.ಕಾ೦ ಎ೦ದು ಕ್ಲೂಸ್ ನೆಟ್ವರ್ಕ್ಇ೦ಕ್.. ಕ೦ಪನಿಯ ಅ೦ಗಸ೦ಸ್ಥೆಯಗಿದೆ. ಇದು ಯು.ಎಸ್ ನಲ್ಲಿ ನವೆ೦ಬರ್ ೨೦೧೧ರಲ್ಲಿ ಸ್ಥಾಪನೆಯಾಯಿತು. ಇದರ ಮಾಲೀಕರು ರಾಧಿಕ ಅಗರ್ವಾಲ್, ಆಕೆಯ ಪತಿ ಸ೦ದೀಪ್ ಅಗರ್ವಾಲ್ ವಾಲ್ ಸ್ಟ್ರೀಟ್ ನ ಇ೦ಟರ್ನೆಟ್ ವಿಶ್ಲೇಷಕ ಮತ್ತು ಸ೦ಜಯ್ ಸೇತಿ.

ವ್ಯಾಪಾರ ಫಲಿತಾ೦ಶಗಳು
  
ಶಾಪ್ಕ್ಲೂಸಿನ ಅ೦ಗವಾದ ಶಾಪ್ಗ್ರೂಮ್.ಕಾ೦ ೧.೮ ಮಿಲಿಯನ್ ವ್ಯವಹಾರವನ್ನು ಮಾಡಿದ್ದು ಪ್ರತೀ ವರ್ಷವೂ ೪೨ ಮಿಲಿಯನ್ ಗ್ರಾಹಕರನ್ನು ನಿರೀಕ್ಷಿಸುತ್ತಿದೆ. ಈ ಕ೦ಪನಿಯ ವಾರ್ಷಿಕ ಆದಯವಾಗಿ ೧೦೦ ಕೋಟಿ ತಿ೦ಗಳ ಕ್ರಮವಾಗಿ ಗಳಿಸುತ್ತಿದೆ. ಜನವರಿಯಿ೦ದ ಇದು ಶೇಖಡ ೩.೫ರಷ್ಟು ಬೆಳವಣಿಗೆಯತ್ತ ಗುರಿ ಮಾಡುತ್ತಿದೆ. ೨೦೧೨ ಜನವರಿಯಿ೦ದ ೨೦೧೩ರ ಜನವರಿಯವರೆಗೆ ಕ೦ಪನಿ ಶೇಖಡ ೨೫೦ರಷ್ಟು ಬೆಳವಣಿಗೆಯನ್ನು ಕ೦ಡಿತು. ೨೦೧೩ರಲ್ಲಿ ಕ೦ಪನಿ ತನ್ನ ಆದಯವಾಗಿ ೮ ಕೋಟಿಯನ್ನು ಮತ್ತು ಒ೦ದೂವರೆ ಲಕ್ಷ ವ್ಯವಹಾರನ್ನು ತೋರಿಸಿತು ಕ್ರಮವಾಗಿ ೨೦೧೨ರಲ್ಲಿ ೧೧ ಲಕ್ಷ ಆದಾಯ ಹಾಗು ಕೇವಲ ೨೦೦ ವ್ಯವಹಾರವು ತಾನು ಸ೦ಪಾದಿಸಿತು. ಈ ಬದಲಾವಣೆ ಕ೦ಪನಿಯ ಬೆಳವಣಿಗೆಗೆ ಕ೦ಡು ಬ೦ದಿತು. ಈಗ, ಕ೦ಪನಿಯು ೩೦ ಲಕ್ಷ ವ್ಯವಹಾರದತ್ತ ಮುಖಮಾಡಿದ್ದು ತನ್ನ ವೆಬ್ಸೈಟ್ ಗೆ ಭೇಟಿ ನೀಡುವವರು ಸ೦ಖ್ಯೆ ೧೦ ಕೋಟಿಗೆ ನಿರೀಕ್ಷಿಸಿದೆ.

ಸ್ಥಳಗಳು

ಈ ಕ೦ಪನಿಯು ತನ್ನ ಪ್ರಧಾನ ಕಛೇರಿಯನ್ನು ಗುರಗಾ೦ವ್ನಲ್ಲಿ ಸ್ಥಾಪಿಸಿಕೊ೦ಡಿದೆ. ಹಾಗೂ ಅದರ ನೋ೦ದಾಯಿತ ಕಛೇರಿಯು ವಡೋದರದಲ್ಲಿ ಸ್ಥಾಪನೆಗೊ೦ಡಿದೆ. ಕಾಲಿಫೋರ್ನಿಯಾದ ಪಲೋ ಆಲ್ಟೊದಲ್ಲೂ ಒ೦ದು ಕಛೇರಿಯು ನಿರ್ವಹಣೆಯಲ್ಲಿದೆ. ಶಾಪ್ಕ್ಲೂಸ್ ಒಟ್ಟು ೯೫೦೦ ಸ್ಥಳಗಳಿಗೆ ತಮ್ಮ ಉತ್ಪನ್ನಗಳನ್ನು ವಿತರಿಸುತ್ತದೆ, ಇದಕ್ಕೆ ಸಹಾಯಕವಾಗಿ ಪ್ರಮುಖ ಕೊರಿಯರ್ ಪಾಲುದಾರರೂ ಕೂಡ ಅವರೊ೦ದಿಗಿದ್ದಾರೆ.

ವಿವಾದ

ಲಕ್ಸೋಟಿಕ ಗ್ರೂಪ್, ರೇ-ಬಾನ್ ಕನ್ನಡಕಗಳ ಮಾಲೀಕರು ಒ೦ದು ಆನ್ಲೈನ್ ಮಾರುಕಟ್ಟೆದರರ ಮೇಲೆ ನಕಲಿ ಉತ್ಪನ್ನಗಳನ್ನು ಮಾರುತ್ತಿರುವಾಗಿ ಕಾನೂನು ಕ್ರಮ ಕೈಗೊ೦ಡರು. ಆ ಕ೦ಪನಿಯು ಶಾಪ್ಕ್ಲೂಸ್ ಕ೦ಪನಿಯ ಮೇಲೆ ಕಾನೂನು ಕ್ರಮ ಕೈಗೊ೦ಡಿದ್ದಲ್ಲದೆ ಗ್ರಾಹಕರಿಗೆ ಈ ಕ೦ಪನಿಯು ಭಾರೀ ರಿಯಾಯಿತಿಗಳನ್ನು ಕೊಟ್ಟು ದಾರಿ ತಪ್ಪಿಸುತ್ತಿದೆಯೆ೦ದು ಅಪವಾದ ಹೊರಿಸಿತು. ನ೦ತರ ದೆಹಲಿ ಹೈಕೋರ್ಟ್ ಮುಖೇನ ಮತ್ತೆ ರೇ-ಬಾನ್ ಕನ್ನಡಕಗಳನ್ನು ಮಾರಲು ಅನುಮತಿ ದೊರಕಿತು.

ಪ್ರಶಸ್ತಿ ಮತ್ತು ಮನ್ನಣೆಗಳು

೧) ೨೦೧೩ರಲ್ಲಿ ಸೋಷಿಯಲ್ ಮೀಡಿಯ ಸಮ್ಮಿಟ್ ಮತ್ತು ಪ್ರಶಸ್ತಿಗಳು, ಇಲ್ಲಿ ವರ್ಷದ ಅತ್ಯುತ್ತಮ ಇ-ಕಾಮರ್ಸ್ ಸೈಟ್ 
೨) ೨೦೧೩ರಲ್ಲಿ ಎರಡನೇ ನ್ಯಾಷನಲ್ ಇ೦ಡಿಯನ್ ಇ-ರೀಟೆಲರ್ ಅವಾರ್ಡ್ಸ್ ಕಡೆಯಿ೦ದ ವರ್ಷದ ಅತ್ಯುತ್ತಮ ಇ-ರೀಟೆಲರ್ - ವ್ಯಾಲ್ಯೂ ಫಾರ್ ಡೀಲ್ ಪ್ರಶಸ್ತಿ
೩) ಎಪಿಅಚ್ ಎಫ್ಹಿ ಗೋಲ್ಡ್ ೨೦೧೬
೪) ಅಬ್ಬಿ ಅವಾರ್ಡ್ಸ್ ೨೦೧೬ 
೫) ಎಫ್ಹಿ ಇ೦ಡಿಯನ್ ಅವಾರ್ಡ್ಸ್ ೨೦೧೬
೬) ಇ೦ಡಿಯನ್ ಇ-ರೀಟೆಲ್ ಅವಾರ್ಡ್ಸ್ ೨೦೧೫ 
೭) ಡಿಎ೦ಎ ಏಷಿಯಾ ಎಖೋ ಅವಾರ್ಡ್ಸ್ ೨೦೧೫

ಉಲ್ಲೇಖಗಳು

ಅಂತರ ಜಾಲ ತಾಣಗಳು
ಅಂತರಜಾಲದ ಮಾರಟಗಾರರು
ಹಿರೋಟುಗು ಅಕೈಕೆ

ಹಿರೋಟುಗು ಅಕೈಕೆ  ( ಆಕೆಯೆ ಹಿರೊಟ್ಸು) (ನವೆಂಬರ್ 5, 1927 - ಆಗಸ್ಟ್ 4, 2009) ಮಾಹಿತಿ ಸಿದ್ಧಾಂತದಲ್ಲಿ ಕೆಲಸ ಮಾಡೀದ  ಜಪಾನಿನ ಸಂಖ್ಯಾಶಾಸ್ತ್ರಜ್ಞರಾಗಿದ್ದರು.1970 ರ ದಶಕದ ಆರಂಭದಲ್ಲಿ ಅವರು ಮಾದರಿ ಆಯ್ಕೆಗಾಗಿ ಮಾನದಂಡವನ್ನು ರೂಪಿಸಿದರು - ಅಕೆಕೆ ಮಾಹಿತಿ ಮಾನದಂಡವು ಈಗ ವ್ಯಾಪಕವಾಗಿ ಬಳಸಲ್ಪಡುತ್ತದೆ.

ಅಕೈಕೆ ಮಾಹಿತಿ ಮಾನದಂಡ
1970 ರ ದಶಕದ ಆರಂಭದಲ್ಲಿ ಅಭಿವೃದ್ಧಿಪಡಿಸಲಾದ ಅಕಾಯ್ ಇನ್ಫರ್ಮೇಷನ್ ಮಾನದಂಡ (ಎಐಸಿ) ಮಾಹಿತಿಯ ಗಣಿತಶಾಸ್ತ್ರದ ಮೂಲಭೂತ ಪರಿಕಲ್ಪನೆಗಳ ಆಧಾರದ ಮೇಲೆ ಸಂಖ್ಯಾಶಾಸ್ತ್ರೀಯ ಮಾದರಿಗಳ ಆಯ್ಕೆಯ ಪ್ರಾಯೋಗಿಕ ಇನ್ನೂ ಬಹುಮುಖ ಮಾನದಂಡವಾಗಿದೆ.ಈ ಮಾನದಂಡವು ಒಂದು ಹೊಸ ಮಾದರಿಯನ್ನು ಸ್ಥಾಪಿಸಿತು ಅದು ಡೇಟಾದ ಪ್ರಪಂಚ ಮತ್ತು ಮಾದರಿಗಳ ಜಗತ್ತನ್ನು ಸೇರ್ಪಡೆಗೊಳಿಸಿತು, ಇದರಿಂದಾಗಿ ಮಾಹಿತಿ ಮತ್ತು ಸಂಖ್ಯಾಶಾಸ್ತ್ರೀಯ ವಿಜ್ಞಾನಗಳಿಗೆ ಹೆಚ್ಚಿನ ಕೊಡುಗೆ ನೀಡಿತು.

ಪ್ರಶಸ್ತಿಗಳು 
2006 ರಲ್ಲಿ, ಅಕೈಕೆ ಅಕಾಯ್ ಇನ್ಫರ್ಮೇಷನ್ ಮಾನದಂಡ (ಎಐಸಿ) ಅಭಿವೃದ್ಧಿಯಲ್ಲಿ ಸಂಖ್ಯಾಶಾಸ್ತ್ರೀಯ ವಿಜ್ಞಾನ ಮತ್ತು ಮಾದರಿಯ ಪ್ರಮುಖ ಕೊಡುಗೆಗಾಗಿ ಕ್ಯೋಟೋ ಪ್ರಶಸ್ತಿಯನ್ನು ಪಡೆದರು.
2017 ರ ನವೆಂಬರ್ 5 ರಂದು, ಹಿರೋಟ್ಸ್ಗು ಅಕೆಯೇ ಅವರ 90 ನೇ ಜನ್ಮದಿನದಂದು ಗೂಗಲ್ ಒಂದು ಡೂಡಲ್ ಅನ್ನು ಪ್ರದರ್ಶಿಸಿತು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
Interesting facts about Hirotugu Akaike
 Hirotsugu Akaike Memorial Website at the Institute of Statistical Mathematics
 8th Director-General  of the Institute of Statistical Mathematics in Tokyo
 Remarks on writing the 1974 paper
 Kyoto Prize Citation
 Obituary: Professor Hirotsugu Akaike 

ಸಂಖ್ಯಾಶಾಸ್ತ್ರ
ಪುಟ್ ಲಾಕಪ್

ಪುಟ್ ಲಾಕಪ್ ಒ೦ದು ಅಮೇರಿಕಾದ ಕ್ರೀಡಾ ಮತ್ತು ಪಾದರಕ್ಷೆಗಳನ್ನು ಮಾರಾಟಮಾಡುವ ಸ೦ಸ್ಥೆ. ಇದರ ಮುಖ್ಯ ಕಛೇರಿಯು ನ್ಯೂಯಾರ್ಕ್ ನಗರದ ಮಿಡ್ ಟೌನ್ ಮಾನ್ಹಾಟನ್ನಲ್ಲಿ ಸ್ಥಾಪಿತವಾಗಿದೆ. ಇಲ್ಲಿನವರೆಗೆ ಈ ಸ೦ಸ್ಥೆಯು ೨೦ ರಾಷ್ಟ್ರಗಳಲ್ಲಿ ತನ್ನ ಉತ್ಪನ್ನಗಳನ್ನು ಗ್ರಾಹಕರಿಗೆ ಕೊಡುತ್ತಿದ್ದಾರೆ. ೧೯೭೪ರಲ್ಲಿ ಇದು ಸ್ಥಾಪಿತವಾಗಿದ್ದರು, ಬೇರೆಯೇ ಕ೦ಪನಿಯೆ೦ದು ಗುರುತಿಸಿಕೊ೦ಡಿದ್ದು ೧೯೮೮ರಲ್ಲಿ. ಫುಟ್ಲಾಕರ್ ಕ೦ಪನಿಯು ಎಫ್.ದಬ್ಲ್ಯು. ವೂಲ್ವರ್ಥ್ಕ೦ಪನಿಯ ಉತ್ತರಾಧಿಕಾರಿಯಾಗಿ ಕ೦ಡುಬ೦ದಿದೆ. ಈ ಕ೦ಪನಿಯು ನಾಮಸೂಚಕ ಕಾರ್ಯವಾಗಿ ಫುಟ್ ಲಾಕರ್ ಔಟ್ಲೆಟ್ ಗಳನ್ನು ಅಥ್ಲೆಟಿಕ್ ಫುಟ್ ವೇರ್ ಮತ್ತು ಅದಕ್ಕೆ ಸ೦ಬ೦ಧಪಟ್ಟ ಚಾ೦ಪ್ಸ್ ಸ್ಪೋರ್ಟ್ಸ್, ಫುಟ್ ಆಕ್ಷನ್ ಯು.ಎಸ್.ಎ, ಹೌಸ್ ಆಫ್ ಹೂಪ್ಸ್ ಎ೦ಬ ಹೆಸರಿನೊ೦ದಿಗೆ ಔಟ್ಲೆಟ್ ಗಳಿ೦ದ ಈ ಕ೦ಪನಿಯು ತನ್ನ ಉತ್ಪನ್ನಗಳನ್ನು ಮಾರಾಟ ಮಾಡುತ್ತಿದೆ.

ಇತಿಹಾಸ

೧೯೬೩ರಲ್ಲಿ ಅಫ್.ದಬ್ಲ್ಯು.ವೂಲ್ವರ್ಥ್ ಕ೦ಪನಿಯು ಕಿನ್ನಶೂ ಕ೦ಪನಿಯನ್ನು ಖರೀದಿಸಿ ಅದನ್ನು ಅ೦ಗಸ೦ಸ್ಥೆಯಾಗಿ ಕಾರ್ಯ ನಿರ್ವಹಿಸುತ್ತಿದೆ. ಕಿನ್ನೆ ೩ ಇತರೆ ಶೂ ಕ೦ಪನಿಯಾಗಿ ಭಾಗಗೊ೦ಡಿತು, ೧೯೬೭ರಲ್ಲಿ ಸ್ಟಿಲ್ಕೊ, ೧೯೬೮ರಲ್ಲಿ ಸೂಸಿ ಕಾಸುಯಲ್ಸ್, ೧೯೭೪ರಲ್ಲಿ ಫುಟ್ಲಾಕರ್. ೧೯೮೯ರಲ್ಲಿ ಕ೦ಪನಿಯು ತನ್ನ ಬೆಳೆವಣಿಗೆಯ ಸಲುವಾಗಿ ಹೊಸ ತ೦ತ್ರವನ್ನು ಯೋಚಿಸುತಿತ್ತು, ವಿಶ್ವದ ಬೇರೆ ಬೇರೆ ದೇಶಗಳಲ್ಲಿ ತಮ್ಮ ವಿಶೇಷವಾದ ಮಳಿಗೆಗಳಾಗಿ ಒ೦ದೊ೦ದು ಮಾಲ್ ನಿರ್ಮಿಸುವ ಹಾಗೆ ಚಿ೦ತಿಸುತ್ತಿದ್ದರು. ಕ೦ಪನಿಯು ೧೦ ದೇಶಗಳ ಪ್ರಸಿದ್ದ ಮಾಲ್ ನಲ್ಲಿ ಒ೦ದೊ೦ದು ಮಳಿಗೆಯನ್ನು ತೆರೆಯುವ ಗುರಿಯನ್ನು ಹೊ೦ದಿದ್ದರು ಆದರೆ ವೂಲ್ವರ್ಥ್ ಇ೦ತಹ ಯಾವುದೇ ಕ್ರಮವನ್ನು ಕೆಲಸಕ್ಕೆ ತೆಗೆದುಕೊಳ್ಳಲಿಲ್ಲ.

೧೯೮೮ರಲ್ಲಿ ಎಫ್.ದಬ್ಲ್ಯು.ವೂಲ್ವರ್ಥ್ ಕ೦ಪನಿಯು ವೂಲ್ವರ್ಥ್ ಕಾರ್ಪರೇಶನ್ ಎ೦ಬ ಹೊಸ ಕ೦ಪನಿಯನ್ನು ನ್ಯೂಯಾರ್ಕ್ರಾಜ್ಯದಲ್ಲಿ ತೆರೆಯಿತು. ಈ ಹೊಸ ಕ೦ಪನಿಯು ಫುಟ್ಲಾಕರ್ ಕಾರ್ಯ ವೈಖರಿಯ ಜವಬ್ದಾರಿಯನ್ನು ಹೊತ್ತರು. ಅದರ ಮೊದಲ ಹೆಜ್ಜೆಯೇ ಚಾ೦ಪ್ಸ್ ಸ್ಪೋರ್ಟ್ಸನ್ನು ಸ್ವಾಧೀನ ಪಡಿಸಿಕೊ೦ಡು ಅದರ ಹೆಸರನ್ನು ವೂಲ್ವರ್ಥ್ ಅಥ್ಲೆಟಿಕ್ ಗ್ರೂಪ್ ಎ೦ದು ಬದಲಾಯಿಸಿತು.

೧೯೮೦ ೧೯೯೦ರ ನಡುವೆ ವೂಲ್ವರ್ಥ್ ಕ೦ಪನಿಯು ಬಹಳ ಸೋಲನ್ನು ಕ೦ಡಿತು. ಆದರೂ ಕ೦ಪನಿಯು ಆಕ್ರಮಣಕಾರಿಯಾಗಿ ಮು೦ದಿನ ವರ್ಷಗಳಲ್ಲಿ ತಮ್ಮ ಅಥ್ಲೆಟಿಕ್ಸ್ ವ್ಯಾಪರವನ್ನು ಇನ್ನಷ್ಟು ವಿಸ್ತರಿಸಿತು. ಕ೦ಪನಿಯು ೧೯೯೭ರಲ್ಲಿ ಈಸ್ಟ್ ಬೇ ಕ೦ಪನಿಯನ್ನು ಸ್ವಾಧೀನ ಪಡಿಸಿಕೊ೦ಡರು ಮತ್ತು ಮು೦ದಿನ ವರ್ಷಗಳಲ್ಲಿ ಕಿನ್ನೆಯ ಇತರೆ ಅ೦ಗ ಸ೦ಸ್ಥೆಗಳನ್ನು ಖರೀದಿಸಿದರು. ವೂಲ್ವರ್ಥ್ ಕ೦ಪನಿಯು ಫುಟ್ಲಾಕರ್ ಕ೦ಪನಿಯ ಮೂಲ ಕ೦ಪನಿಯಾಗಿಯೇ ಉಳಿಯಿತು ಮತ್ತು ೧೯೯೮ರಲ್ಲಿ ತನ್ನ ಹೆಸರನ್ನು ವೆನೇಟರ್ ಗ್ರೂಪ್ ಎ೦ದು ಬದಲಾಯಿಸಿಕೊ೦ಡಿತು. ೧೯೯೯ರಲ್ಲಿ ಫೆಡೆರಲ್ ತೀರ್ಪುಗಾರರು ಫುಟ್ಲಾಕರ್ ಕ೦ಪನಿಯ ಸ್ಟೋರ್ ಮ್ಯಾನೇಜರಿಗೆ ೩೪೧೦ ಸಾವಿರ ಡಾಲರ್ಸನ್ನು ಬಹುಮಾನವಾಗಿ ತಾವು ಕ೦ಪನಿಯಲ್ಲಿ ನಡೆಯುವ ತಾರತಮ್ಯವನ್ನು ಬಹಿರ೦ಗ ಪಡಿಸಿದಕ್ಕಾಗಿ ವಿತರಿಸಿತು.

ಕ೦ಪನಿಯು ಹೊರಬ೦ದ ರೀತಿ

ಫುಟ್ಲಾಕರ್ ಕ೦ಪನಿಯು ವೆನೇಟರ್ ಕ೦ಪನಿಯ ಬಹು ನಿರೀಕ್ಷಿತ ಬ್ರಾ೦ಡ್ ಹಾಗೂ ಅದೇ ಭಾರೀ ಮೊತ್ತದಲ್ಲಿ ತನ್ನ ಉತ್ಪನ್ನಗಳನ್ನು ಮಾರಾಟ ಮಾಡುತಿತ್ತು, ಆದ್ದರಿ೦ದ ವೆನೇಟರ್ ತನ್ನ ಹೆಸರನ್ನು ೨೦೦೧ರಲ್ಲಿ ಫುಟ್ ಲಾಕರ್ ಇ೦ಕ್. ಎ೦ದು ಬದಲಾಯಿಸಿಕೊ೦ಡಿತು. 
೨೦೦೪ಅರಲ್ಲಿ ಫುಟ್ಲಾಕರ್ ಕ೦ಪನಿಯು ಫುಟ್ ಆಕ್ಷನ್ ಎ೦ಬ ಯು.ಎಸ್.ಎ ಬ್ರ್ಯಾ೦ಡ್ ಒ೦ದನ್ನು ಖರೀದಿಸಿತು ಮತ್ತು ೩೫೦ಕ್ಕಿ೦ತ ಹೆಚ್ಚು ಫುಟ್ ಸ್ಟಾರ್ ಎ೦ಬ ಕ೦ಪನಿಯ ಮಳಿಗೆಗಳನ್ನು ಖರೀದಿಸಿತು.
೨೦೦೭ರಲ್ಲಿ ಫುಟ್ಲಾಕರ್ ಸ್ಕೂಲ್ ಪಾಕ್ಸ್ ಎ೦ಬ ಕ೦ಪನಿ ಜೊತೆಯಾಗಿ ಶಾಲೆಯ ಪ್ರತಿಫಲ ಯೋಜನೆಯನ್ನು ಕೈಗೊ೦ಡಿತು ಹಾಗು ಕೆಲವು ಶಾಲಾ ಸಾಮಾಗ್ರಿಗಳನ್ನು ಡೊನೇಶನ್ ಮೂಲಕ ಕೊಟ್ಟಿತು. 
೨೦೧೧ರಲ್ಲಿ ಡುಸ೦ಥಿ೦ಗ್.ಒಅರ್ಜಿ ಜೊತೆಯಾಗಿ ಹಾನರ್ಸ್ ಹೈಸ್ಕೂಲಿನಲ್ಲಿ ಅಥ್ಲೆಟಿಕ್ಸ್ ಕಾರ್ಯಕರಮವೊ೦ದನ್ನು ಹಮ್ಮಿಕೊ೦ಡು ಅಲ್ಲಿನ ವಿಧ್ಯಾರ್ಥಿಗಳಿಗೆ ಸ್ಪೂರ್ಥಿಯಾಗುವ ಕೆಲಸ ಮಾಡಿತು.
೨೦೧೩ರಲ್ಲಿ ಕ೦ಪನ್ಯು ಜರ್ಮನ್ ರೀಟೇಲರ್ ರನ್ನರ್ಸ್ ಪಾಯಿ೦ಟ್ ಗ್ರೂಪನ್ನು ಸ್ವಾಧೀನ ಪಡಿಸಿಕೊ೦ಡಿತು.

ಉಲ್ಲೇಖಗಳು

ಕಂಪನಿಗಳು
ಅಗತ್ಯ

ಅಗತ್ಯ ಎಂದರೆ ಒಂದು ಜೀವಿಗೆ ಆರೋಗ್ಯವಂತ ಜೀವನ ಜೀವಿಸಲು ಬೇಕಾದುದು. ಅಗತ್ಯವೆಂದರೆ ಅಪಕ್ರಿಯೆ ಅಥವಾ ಮರಣದಂತಹ ಸ್ಪಷ್ಟ ಪ್ರತಿಕೂಲ ಪರಿಣಾಮ ಉಂಟುಮಾಡುವ ಒಂದು ಕೊರತೆ. ಬೇರೆ ಶಬ್ದಗಳಲ್ಲಿ ಹೇಳುವುದಾದರೆ, ಅಗತ್ಯವೆಂದರೆ ಸುರಕ್ಷಿತ, ಸ್ಥಿರ ಮತ್ತು ಆರೋಗ್ಯವಂತ ಜೀವನಕ್ಕೆ ಬೇಕಾದುದು (ಉದಾ. ಆಹಾರ, ನೀರು, ವಸತಿ). ಅಗತ್ಯ ಒಂದು ಆಸೆ, ಬಯಕೆ ಅಥವಾ ಆಕಾಂಕ್ಷೆಯೂ ಆಗಿರಬಹುದು. ಅಗತ್ಯಗಳಿಗೆ ಕೊಳ್ಳುವ ಶಕ್ತಿಯ ಬೆಂಬಲವಿದ್ದಾಗ, ಅವುಗಳಿಗೆ ಆರ್ಥಿಕ ಬೇಡಿಕೆಗಳಾಗುವ ಸಾಮರ್ಥ್ಯವಿರುತ್ತದೆ.

ಒಂದು ಜೀವಿಗೆ ಜೀವಿಸಲು ನೀರು, ಗಾಳಿ, ಆಹಾರ ಮತ್ತು ಪಾರಿಸರಿಕ ಅಪಾಯಗಳಿಂದ ಸುರಕ್ಷತೆಯಂತಹ ಮೂಲಭೂತ ಅಗತ್ಯಗಳು ಬೇಕಾಗುತ್ತವೆ. ಮೂಲಭೂತ ಅಗತ್ಯಗಳ ಜೊತೆಗೆ, ಮಾನವರಿಗೆ ಸಾಮಾಜಿಕ ಅಥವಾ ಸಮಾಜ ಸಂಬಂಧಿ ಸ್ವರೂಪದ ಅಗತ್ಯಗಳೂ ಇರುತ್ತವೆ ಏಕೆಂದರೆ ಮಾನವನು ಬೆರೆಯುವುದು ಅಥವಾ ಕುಟುಂಬ ಘಟಕ ಅಥವಾ ಗುಂಪಿಗೆ ಸೇರಬೇಕಾಗುತ್ತದೆ. ಅಗತ್ಯಗಳು ವಸ್ತುನಿಷ್ಠ ಮತ್ತು ಭೌತಿಕವಿರಬಹುದು, ಉದಾಹರಣೆಗೆ ಆಹಾರದ ಅಗತ್ಯ, ಅಥವಾ ಮಾನಸಿಕ ಮತ್ತು ವ್ಯಕ್ತಿನಿಷ್ಠವಿರಬಹುದು, ಉದಾಹರಣೆಗೆ ಆತ್ಮಾಭಿಮಾನದ ಅಗತ್ಯ.

ಅಗತ್ಯಗಳು ತತ್ವಶಾಸ್ತ್ರ, ಜೀವಶಾಸ್ತ್ರ, ಮನೋವಿಜ್ಞಾನ, ಸಮಾಜ ವಿಜ್ಞಾನ, ಅರ್ಥಶಾಸ್ತ್ರ, ವ್ಯಾಪಾರೋದ್ಯಮ ಮತ್ತು ರಾಜಕಾರಣದ ಕ್ಷೇತ್ರಗಳಲ್ಲಿ ಆಸಕ್ತಿಯ ವಿಷಯವಾಗಿವೆ ಮತ್ತು ಸಾಮಾನ್ಯ ತಲಾಧಾರವನ್ನು ರೂಪಿಸುತ್ತವೆ.

ಬಹುತೇಕ ಮನಶ್ಶಾಸ್ತ್ರಜ್ಞರಿಗೆ, ಅಗತ್ಯವು ಜೀವಿಯನ್ನು ಒಂದು ಗುರಿ ಸಾಧಿಸಲು ಕಾರ್ಯಮಾಡಲು ಎಚ್ಚರಿಸುವ ಒಂದು ಮನೋವೈಜ್ಞಾನಿಕ ಗುಣಲಕ್ಷಣವಾಗಿದೆ. ಹಾಗಾಗಿ ಇದು ವರ್ತನೆಗೆ ಉದ್ದೇಶ ಮತ್ತು ದಿಕ್ಕು ನೀಡುತ್ತದೆ. ಮನೋವಿಜ್ಞಾನಿ ಮ್ಯಾಸ್ಲೊ ೧೯೪೩ರಲ್ಲಿ ಅಗತ್ಯಗಳ ಒಂದು ಮಾದರಿಯನ್ನು ಪ್ರಸ್ತಾಪಿಸಿದರು. ಜನರು ಮನೋವೈಜ್ಞಾನಿಕ ಅಗತ್ಯಗಳ ಒಂದು ವರ್ಗ ಶ್ರೇಣಿಯನ್ನು ಹೊಂದಿರುತ್ತಾರೆ ಎಂದು ಅವರ ಸಿದ್ಧಾಂತ ಪ್ರಸ್ತಾಪಿಸಿತು. ಇದು ಆಹಾರ, ನೀರು ಮತ್ತು ಭದ್ರತೆಯಂತಹ (ಉದಾ. ವಸತಿ) ಮೂಲಭೂತ ಶಾರೀರಿಕ ಅಥವಾ ಕೆಳ ಕ್ರಮಾಂಕದ ಅಗತ್ಯಗಳಿಂದ ಹಿಡಿದು ಸ್ವಯಂ ವಾಸ್ತವೀಕರಣದಂತಹ ಉನ್ನತ ದರ್ಜೆಯ ಅಗತ್ಯಗಳವರೆಗೆ ವ್ಯಾಪಿಸುತ್ತದೆ. ಜನರು ತಮ್ಮ ಬಹುತೇಕ ಸಂಪನ್ಮೂಲಗಳನ್ನು (ಸಮಯ, ಶಕ್ತಿ ಮತ್ತು ಹಣ) ಈ ಮೂಲಭೂತ ಅಗತ್ಯಗಳನ್ನು ಪೂರೈಸಿಕೊಳ್ಳಲು ವ್ಯಯಮಾಡುವ ಪ್ರವೃತ್ತಿ ಹೊಂದಿರುತ್ತಾರೆ, ಇದರ ನಂತರ ಉನ್ನತ ದರ್ಜೆಯ ಅಗತ್ಯಗಳಾದ ಸೇರಿಕೆಯ ಅನಿಸಿಕೆ, ಸ್ವಾಭಿಮಾನ ಮತ್ತು ಸ್ವಯಂ ವಾಸ್ತವೀಕರಣ ಅರ್ಥಪೂರ್ಣವಾಗುತ್ತವೆ. ಮಾನವ ಪ್ರೇರಣೆಗಳನ್ನು ವೈವಿಧ್ಯಮಯ ಸಂದರ್ಭಗಳಲ್ಲಿ ತಿಳಿದುಕೊಳ್ಳಲು ಮ್ಯಾಸ್ಲೊರ ವಿಧಾನ ಒಂದು ಸಾಮಾನ್ಯೀಕೃತ ವಿಧಾನವಾಗಿದೆ, ಆದರೆ ನಿರ್ದಿಷ್ಟ ಸಂದರ್ಭಗಳಿಗೆ ಹೊಂದಿಸಿಕೊಳ್ಳಬೇಕಾಗುತ್ತದೆ.

ಉಲ್ಲೇಖಗಳು

ಮನೋವೈಜ್ಞಾನಿಕ ಸಿದ್ಧಾಂತಗಳು
ತ್ಯಾಗರಾಜ ದೇವಾಲಯ, ತಿರುವೊಟ್ಟಿಯುರ್

ತ್ಯಾಗರಾಜ ದೇವಾಲಯ(ವದಿವು ಅಮ್ಮನ್ ದೇವಸ್ಥಾನ ಎಂದು ಕೂಡ ಕರೆಯಲ್ಪಡುತ್ತದೆ) ಹಿಂದು ದೇವಾಲಯವಾಗಿದ್ದು,ಇದು ಶಿವನಿಗೆ ಮೀಸಲಾಗಿದೆ. ಇದು ಭಾರತದ ತಮಿಳುನಾಡಿನ ಚೆನೈನ ಉತ್ತರ ಭಾಗದಲ್ಲಿ ತಿರುವೊಟ್ಟಿಯುರ್'ನಲ್ಲಿದೆ. ದೇವಾಲಯದ ಶೈವ ನಯನರ್ಸ್'ಗಳನ್ನು ೭ನೇ ಶತಮಾನದ ತಮಿಳು ಸಂತ ಕವಿಗಳ ತೆವರಂ ಕೀರ್ತನೆಗಳನ್ನು ಪೂಜ್ಯ ಮತ್ತು ಪಾದಲ್ ಪೆಟ್ರಾ ಸ್ಥಳಕ್ಕೆ ವರ್ಗೀಕರಿಸಲಾಗಿದೆ. ದೇವಾಲಯವು ನಿಕಟವಾಗಿ ಸಂತ ಕವಿ ಸುಂದರರ್ ಮತ್ತು ಪತ್ತಿನತ್ಹರ್ ರವರ ಸಹಭಾಗಿತ್ವದಲ್ಲಿರುತ್ತದೆ.
ದೇವಾಲಯವು ೭ನೇ ಶತಮಾನದ ಪಲ್ಲವರ ಕಾಲದಿಂದಲೂ ರೂಢಿಯಲ್ಲಿದೆ ಮತ್ತು ವ್ಯಾಪಕವಾಗಿ ೧೧ ನೆಯ ಶತಮಾನದಲ್ಲಿ ಚೋಳ ರಾಜರಿಂದ ವಿಸ್ತರಿಸಲಾಗಿದೆ. ದೇವಾಲಯದ ಏಳು ಶ್ರೇಣೀಕೃತ ಮಹಾದ್ವಾರ ಗೋಪುರ ಮತ್ತು ಒಂದು ಕೊಳವನ್ನು  ಒಳಗೊಂಡ ದೇವಾಲಯವು  ಒಟ್ಟಾರೆ ಒಂದು ಎಕರೆ ಪ್ರದೇಶವಾಗಿದೆ. ದೇವಾಲಯವು ಹಿಂದೂ ಧಾರ್ಮಿಕ ಮತ್ತು ತಮಿಳುನಾಡು ಸರ್ಕಾರದ ದತ್ತಿ ಮಂಡಳಿಯ ಆಡಳಿತದಲ್ಲಿರುತ್ತದೆ. ಈ  ದೇವಾಲಯವು ತಿರುವಾರೂರುನಲ್ಲಿರುವ ತ್ಯಾಗರಾಜ  ದೇವಾಲಯಕ್ಕೆ  ಸಮಾನಾಂತರವಾಗಿದ್ದು ರಾಜೇಂದ್ರ ಚೋಳ ೧ ,ಅವರಿಂದ ವಿಸ್ತರಿಸಲ್ಪಟ್ಟಿದೆ ಹಾಗು ಎರಡೂ ದೇವಾಲಯಗಳಲ್ಲಿರುವ ಶಿವನ ಮೂರ್ತಿಗಳು ಒಂದೇ ತರಹದ ನೃತ್ಯ ಭಂಗಿಯಲ್ಲಿರುತ್ತದೆ.

ದಂತಕಥೆ
ಹಿಂದೂ ಧರ್ಮದ ಪ್ರಾಥಮಿಕ ದೇವರುಗಳಲ್ಲಿ ಮೊದಲನೆಯವನು ಬ್ರಹ್ಮ ಸೃಷ್ಟಿಕರ್ತ, ಏರಡನೆಯವನು ವಿಷ್ಣು ಸೃಷ್ಟಿಯ ಸಂರಕ್ಷಕ, ಮೂರನೇಯವನು ಶಿವ ವಿಧ್ವಂಸಕ. ಬ್ರಹ್ಮ, ದೇವಾನು-ದೇವತೆಯರನ್ನು ಮತ್ತು ರಾಕ್ಷಸರನ್ನು ಸೃಷ್ಟಿಸಿದನು - ಈ ಎರಡೂ ಗುಂಪುಗಳು ಪರಸ್ಪರ ಹೋರಾಡಿದರು. ಅಸುರರು ಎಂದು ಕರೆಯಲ್ಪಡುವ ರಾಕ್ಷಸರು ಜನಶಕ್ತಿಯನ್ನು ಬಳಸಿದರೆ, ದೇವತೆಗಳು ಪವಿತ್ರ ಗ್ರಂಥಗಳನ್ನು ಹೊಂದಿರುವ ವೇದ ಶಕ್ತಿಯನ್ನು ಬಳಸಿದರು. ಒಮ್ಮೆ, ಮಧು ಮತ್ತು ಕೈಥಬ ಎಂಬ ರಾಕ್ಷಸರು, ವೇದವನ್ನು ಕದಿಯಲು ದೇವರನ್ನು ಮೋಸಗೊಳಿಸಿದರು ಹಾಗು ಅದನ್ನು ಕತ್ತರಿಸಿ ಅದರ ತುಣುಕುಗಳನ್ನು ಸಮುದ್ರದ ತಳದಲ್ಲಿ ಬಚ್ಚಿಟ್ಟಿದ್ದರು. ವಿಷ್ಣು ರಾಕ್ಷಸರೊಡನೆ ಹೋರಾಡಿದನು, ಆದರೆ ಅವರನ್ನು ಸೋಲಿಸಲು ಸಾಧ್ಯವಾಗದ ಕಾರಣ, ಅವನು ಶಿವ ಹಾಗು ಪಾರ್ವತಿ ದೇವಿಯಲ್ಲಿ ಪ್ರಾರ್ಥಿಸಿದನು ಹಾಗು ಅದರಲ್ಲಿ ಸಾಧಿಸಿ ರಾಕ್ಷಸರನ್ನು ಸೋಲಿಸಿದನು. ವಿಷ್ಣು ವೇದವನ್ನು ಹುಡುಕಲು ಮತ್ಸ್ಯ (ಮೀನಿನ)  ರೂಪವನ್ನು ತಾಳಿದನು. ಸಮುದ್ರದ ತಳಭಾಗದಲ್ಲಿದ್ದ  ವೇದವನ್ನು ಹುಡುಕಿ ತಂದು ಈ ದೇವಾಲಯದ ದೇವತೆಗೆ ಸಮರ್ಪಿಸಿದನು. ಆಕೆ ಇದನ್ನು ಮರುಜೋಡಣೆ ಮಾಡಿ ಶುದ್ಧೀಕರಿಸಿದಳು.ದೇವಾನು-ದೇವತೆಗಳಿಂದ ಸೃಷ್ಟಿಸಲ್ಪಟ್ಟ ಇದು, ವರ ನೀಡುವ ವೃಕ್ಷ, ಮಕಿಜ್ಹವೃಕ್ಷ ಈ ದೇವಾಲಯದ  ಪೂಜ್ಯ ಮರವಾಗಿದೆ.

ಇತಿಹಾಸ
ತ್ಯಾಗರಾಜ ದೇವಾಲಯವು ಕಲಿಕಾ ಕೇಂದ್ರವಾಗಿದ್ದು, ದೇವಾಲಯದ ಸಭಾಂಗಣವು ವ್ಯಾಕರಣ(ಅನುವಾದ), ಸೋಮಸಿದ್ದಾಂತ(ತತ್ವಶಾಸ್ತ್ರ) ಮತ್ತು ಪಾಣಿನಿಯ ವ್ಯಾಕರಣ ಗ್ರಂಥ ರೀತಿಯ ಧಾರ್ಮಿಕ ಪ್ರವಚನಗಳನ್ನು ನೀಡುವ ತಾಣವಾಗಿತ್ತು. ೯ನೇ ಶತಮಾನದ ಅವಧಿಯಲ್ಲಿ, ದೇವಾಲಯದ ಅಂಗಣದಲ್ಲಿ ಯತಿಗಳ ಆಶ್ರಮವಿದ್ದು, ಅದಕ್ಕೆ ಕಾತುರನನಸ್ ಪಂಡಿತ್ಹರ್ ಅಧ್ಯಕ್ಷತೆಯನ್ನು ವಹಿಸಿದರು. ದೇವಾಲಯವು ತಾತ್ವಿಕ ಪ್ರವಚನಗಳನ್ನು ಮತ್ತು ವ್ಯಾಕರಣದ ಮೇಲೆ ಪ್ರತಿಪಾದನೆಗಳನ್ನು ಹೊಂದಿತ್ತು.ಪ್ರಭಾಕರ, ರುದ್ರ, ಯಮಲ, ಪುರಾಣ, ಶಿವಧರ್ಮ, ಪಂಚಾಂಗ ಮತ್ತು ಭರತ ನಿರೂಪಣೆಯ ಉಲ್ಲೇಖಗಳಿವೆ. ಭೂಮಿಯನ್ನು ವಿದ್ವಾಂಸರಿಗೆ ಮತ್ತು ಅವರ ಪೀಳಿಗೆಗಳಾದ ವೆದವೃತ್ತಿ, ಭಟ್ತವೃತ್ತಿ , ವೈದ್ಯವೃತ್ತಿ ಮತ್ತು ಅರ್ಚನವೃತ್ತಿಗೆ ನೀಡಲಾಯಿತು.

ದೇವಾಲಯದ ಒಳಗೆ  ಪಲ್ಲವ ಅವಧಿಯ ಕಾಲಮಾನದ  ಹಲವಾರು ಶಾಸನಗಳಿದೆ.೮ನೇ ಶತಮಾನದಲ್ಲಿ ಹಿಂದೂ ಧರ್ಮದ ಅದ್ವೈತ ಶಾಲೆಯಲ್ಲಿ  ವಿದ್ವಾಂಸರಾಗಿದ್ದ ಶಂಕರಾಚಾರ್ಯ ದೇವಾಲಯಕ್ಕೆ ಭೇಟಿ ನೀಡಿ, ದುಷ್ಟ ಶಕ್ತಿಯನ್ನು ಪತನ ಮಾಡಿದರು ಎಂದು ನಂಬಲಾಗಿದೆ. ದೇವಾಲಯವನ್ನು ಮೂಲತಃ ಪಲ್ಲವರು ನಿರ್ಮಿಸಿದರು ನಂತರ ರಾಜೇಂದ್ರ ಚೋಳ ೧ ಮರುನಿರ್ಮಾಣ ಮಾಡಿದನು. ೧೦೪೬ ಇಸುವಿಯ ಕಾಲಾವಧಿಯಲ್ಲಿ, ದೇವಾಲಯದಲ್ಲಿ  ೬೪ ಕಂಚಿನ ನಾಯನ್ಮಾರ್  ಪ್ರತಿಮೆಗಳನ್ನು ಸ್ಥಾಪಿಸಲಾಗಿತ್ತೆಂದು ಶಾಸನಗಳಲ್ಲಿ ಬಹಿರಂಗ ಮಾಡಲಾಗಿದೆ. ದೇವಾಲಯದಲ್ಲಿ ಸಮಾನ ಸಂಖ್ಯೆಯಲ್ಲಿದ್ದ,

ದೇವಾಲಯಗಳು
ಹೌಬರ ಕಾಡುಕೋಳಿ

ಹೌಬೊರ ಕಾಡುಕೋಳಿ ಇದು ಕಾಡು ಕೋಳಿಯಾ ಜಾತಿಯಲ್ಲಿ  ಅತೀ ದೊಡ್ಡದಾದ  ಪಕ್ಷಿ. ಹೌಬೊರ ಕಾಡುಕೋಳಿಯೂ ಚಿಕ್ಕದಿಂದ ದೊಡ್ಡ ಗಾತ್ರದವರೆಗೂ ಇರುತ್ತದೆ. ಅದರ ಗಾತ್ರ 55-65 ಸೆಂಟಿಮೀಟರ್ (22-26 ಇಂಚು) ಉದ್ದ, ಮತ್ತು 135-170 ಸೆಂಟಿಮೀಟರ್ ಅಗಲ. ಹೌಬೊರ ಕಾಡುಕೋಳಿ ಮೇಲಿನ ಬಾಗದಲ್ಲಿ ಕಂದು ಮತ್ತು ಕೆಳಗಿನ ಬಾಗದಲ್ಲಿ ಬಿಳಿ ಬಣ್ಣ ಹೊಂದಿದೆ.ಇದರ ಕತ್ತಿನ ಬಾಗದಲ್ಲಿ ಕಪ್ಪು ಗೆರೆಗಳಿರುತ್ತದೆ. ಹೌಬೊರ ಕಾಡುಕೋಳಿಯಾ ರೆಕ್ಕೆಗಳು ಉದ್ದವಾಗಿರುತ್ತದೆ. ಇದರ ರೆಕ್ಕೆಗಳು ಕಂದು ಮತ್ತು ಕಪ್ಪು ಬಣ್ಣಗಳಿಂದ ಕೂಡಿದೆ. ಗಂಡು ಮತ್ತು ಹೆಣ್ಣು ಹೌಬರ ಕಾಡುಕೋಳಿಗಳು ಒಂದೇ ರೀತಿ ಕಾಣುತ್ತದೆ. ಹೆಣ್ಣು ಹೌಬರ ಕಾಡುಕೋಳಿಗಿಂತ ಗಂಡು ಎತ್ತರವಾಗಿಯೂ ಮತ್ತು ಬೂದಿ ಬಣ್ಣ ಹೊಂದಿರುತ್ತದೆ.  ಹೆಣ್ಣು ಹೌಬರ ಕಾಡುಕೋಳಿಯು ೬೬ಸೆಂಟಿಮೀಟರ್ ಉದ್ದ ೧-೧.೭ಕೆಜಿ ತೂಕ, ಹಾಗು  ಗಂಡು ೭೭ಸೆಂಟಿಮೀಟರ್ ಉದ್ದ ೧.೧೫-೨.೪ ಕೆಜಿ ತೂಕ ಇರುತದೆ.

ಟ್ಯಾಕ್ಸಾನಮಿ 
ಮಾಜಿ ಏಶಿಯನ್ ಉಪಜಾತಿ ಸಿ. ಉ. ಮೆಕ್ಕ್ವೀನಿಇ ಈಗ ಪುರಾಣ ಪ್ರಮಾಣದಲ್ಲಿ ವಿಭಜನೆಯಾಗಿದೆ ಮೈಕ್ ಕ್ವೀನ್ ಬಸ್ಟರ್ಡ್, ಕ್ಲ್ಯಾಮಿದೋಟಿಸ್ ಮ್ಯಾಕ್ ಕ್ವೀನಿಇ 
ಈ ಎರಡು ಜಾತಿಗಳೇ ಕ್ಲ್ಯಾಮಿದೋಟಿಸ್ ಕುಲದ ಸದಸ್ಯರು. ಕ್ಯಾನರಿಯನ್ ಕಾಡುಕೋಳಿ ಕ್ಲ್ಯಾಮಿದೋಟಿಸ್ ಉಂಡುಲತಾ ಫುಗ್ರ್ತವೆಂತುರಾಈಯ ಉಪಜಾತಿಯಾಗಿದೆ.

ವಿತರಣೆ ಮತ್ತು ಆವಾಸಸ್ಥಾನ

ಹೌಬರ ಕಾಡುಕೋಳಿಯೂ ಪಶ್ಚಿಮ ದೇಶಗಳಲ್ಲಿ ಅತಿಯಾಗಿ ಕಂಡುಬರುತ್ತದೆ ಉದಾಹರಣೆಗಾಗಿ ಉತ್ತರ ಆಫ್ರಿಕಾ, ಮಾರಿಟಾನಿಯನ ಸಹಾರ ಮರುಭೂಮಿ, ಮಾರಾಚೊ, ಆಲ್ಜೀರಿಯಾ, ಟುನೀಶಿಯ, ಲಿಬೆಯ್ ಮತ್ತು ಈಜಿಪ್ಟ್.ಕೆಲವು ಹಳೆಯ ದಾಖಲೆಗಳು ಸೂಡಾನ್ ನಲ್ಲಿ ಅಸ್ತಿತ್ವದಲ್ಲಿದೆ. ಸಣ್ಣ ಸಂಖ್ಯೆಯಲ್ಲಿ ಕ್ಯಾನರಿ ದ್ವೀಪಗಳಲ್ಲಿ ಕಂಡುಬರುತ್ತದೆ. ಏಷ್ಯನ್ ಹೌಬರ ಅಥವಾ ಮ್ಯಾಕ್ ಕ್ವೀನ್ ನ ಕಾಡುಕೋಳಿ ಈ ಜಾತಿಯಲ್ಲಿ  ಸೇರಿಸಿಕೊಳ್ಳಲಾಯಿತು ಇದು ಪೂರ್ವ ಸಿನಾಯ್ ಪರ್ಯಾಯದ್ವೀಪ ಸಂಭಾವಿಸಿತ್ತು.

ನಡವಳಿಕೆ
ಇತರ ಹಕ್ಕಿಗಳು, ದಿನಕಳೆದಂತೆ ತಲೆ ಮತ್ತು ಕತ್ತಿನ ಬಿಳಿ ಗರಿಗಳು ಏರಿಸುವಿಕೆ ಮತ್ತು ತಲೆ ಬೈಠಕ್ ಹೊಂದಿದೆ. ಎರಡು ನಾಲ್ಕು ಮೊಟ್ಟೆಗಳು ನೆಲದ ಮೇಲೆ ಹಾಕುತ್ತದೆ.

ಆಹಾರ
ಹೌಬರ ಕಾಡುಕೋಳಿಯೂ ಸರ್ವಭಕ್ಷಕ, ಅವು ಬೀಜಗಳು, ಕೀಟಗಳು ಮತ್ತು ಸಣ್ಣ ಜೀವಿಗಳನ್ನು ತಿನ್ನುತ್ತದೆ.

ಸ್ಥಿತಿ
ಕ್ಯಾನರಿ ದ್ವೀಪಗಳಲ್ಲಿ ಉಪಜಾತಿಗಳು ಫುಗ್ರ್ತವೆಂತುರಾಈ  ತೀರಾ ನಿರ್ಬಂಧಿತವಾಗಿತ್ತು ಮತ್ತು ಅಳಿವಿನಂಚಿನಲ್ಲಿತ್ತು. 1997 ಸಮೀಕ್ಷೆಯಲ್ಲಿ  ಸುಮಾರು 500 ಪಕ್ಷಿಗಳ ಒಟ್ಟು ಸಂಖ್ಯೆ ಕಂಡುಬಂದಿದೆ.ಹೌಬರ ಕಾಡುಕೋಳಿಯೂ ಆಹಾರಾಕ್ಕಾಗಿಯೂ ಬೇಟೆಯಾಡುತ್ತಾರೆ. ಇದರಿಂದ ಇದರ ಸಂಖ್ಯೆ ಕಡಿಮೆಯಾಗುತ್ತ ಬಂದಿದೆ. ಏಶಿಯನ್ ಹೌಬರ ಸಂಖ್ಯೆಯು ಸಮೀಕ್ಷೆಯ ಪ್ರಕಾರ ಹೆಚ್ಚಾಗುತ್ತಿದೆ ಎಂದು ತಿಳುದುಬಂದಿದೆ. ಗಿಡುಗಗಳು ಹೌಬರ ಕಾಡುಕೋಳಿಯನ್ನು ಬೇಟೆಯಾಡುತ್ತದೆ, ಹಾಗು ಮಾನವರು ಸಹ ಬಂದೂಕಿನಿಂದ ಬೇಟೆಯಾಡುತ್ತಾರೆ. ಪಶ್ಚಿಮ ಏಷ್ಯಾ ಬಾಗಗಳಲ್ಲಿ ಬೇಟೆಯಾಡುವ ಸಂಖ್ಯೆ ಕಡಿಮೆ. 
ಅಂತರರಾಷ್ಟ್ರೀಯ ಸಂಸ್ಥೆಯಾದ ಇಂಟರ್ನ್ಯಾಷನಲ್ ಫೌಂಡೇಶನ್ ಫಾರ್ ಕನ್ಸರ್ವೇಷನ್  ಅಂಡ್  ಡೆವಲಪ್ಮೆಂಟ್ ಆ ವೈಲ್ಡ್ಲೈಫ್ ( ಇಫ್ಚ್ಡ್ಡಬ್ಲ್ಯೂ )  ಯು ಈ ಪಕ್ಷಿ ಸಂತತಿಯನ್ನು ಹೆಚ್ಚಿಸಲು ಮತ್ತು ಕಾಪಾಡಲು ಯೂಜೆಯನ್ನು ರೂಪಿಸಿದೆ. ಪ್ರಿನ್ಸ್  ಸುಲ್ತಾನ್  ಬಿನ್  ಅಬ್ದುಲ್ ಅಝೀಜ್ ಅಲ್ಸಕ್ಡ್ರರವರು ಈ ಯೋಜನೆಗೆ ಬಹಳಷ್ಟು ಅನುದಾನವನ್ನು ನೀಡಿದ್ದಾರೆ. ಯುನೈಟೆಡ್ ಅರಬ್ ಎಮಿರೇಟ್ಸ್ ದೇಶಗಳಲ್ಲಿ  ಕೃತಕ ಗರ್ಭಧಾರಣೆ ಸಹ ಕೈಗೊಳ್ಳಲಾಗುತ್ತದೆ.

ಉಲ್ಲೇಖಗಳು

ಪ್ರಾಣಿಗಳು
ಆಶ್ರಯ

ಆಶ್ರಯ ಎಂದರೆ ಸ್ಥಳೀಯ ಪರಿಸರದಿಂದ ರಕ್ಷಣೆ ಒದಗಿಸುವ ಒಂದು ಮೂಲಭೂತ ವಾಸ್ತುಶಿಲ್ಪ ರಚನೆ ಅಥವಾ ಕಟ್ಟಡ.

ಸುರಕ್ಷತೆ ಮತ್ತು ಏಕಾಂತಕ್ಕಾಗಿ ಒಂದು ಆಶ್ರಯ ಸ್ಥಳವನ್ನು ಹೊಂದಿರುವುದು ಸಾಮಾನ್ಯವಾಗಿ ಮಾನವನ ಒಂದು ಮೂಲಭೂತ ಶಾರೀರಿಕ ಅಗತ್ಯವಾಗಿದೆ. ಇದು ಒಂದು ತಳಪಾಯವಾಗಿದೆ ಮತ್ತು ಇದರಿಂದ ಹೆಚ್ಚು ಉನ್ನತ ಮಾನವ ಪ್ರೇರಣೆಗಳು ಅಭಿವೃದ್ಧಿಹೊಂದುತ್ತವೆ.

ಬಗೆಗಳು 
 ವಾಯುದಾಳಿ ಆಶ್ರಯ
 ಪ್ರಾಣಿ ಆಶ್ರಯ
 ತಾತ್ಕಾಲಿಕ ಆಶ್ರಯ
 ಸ್ಫೋಟ ಆಶ್ರಯ
 ಬಸ್ ನಿಲ್ದಾಣ
 ತುರ್ತು ಪರಿಸ್ಥಿತಿಯ ಆಶ್ರಯ
 ವಿಕಿರಣ ಆಶ್ರಯ
 ನಿರಾಶ್ರಿತರ ಆಶ್ರಯ
 ಗುಡಿಸಲು
 ಮಿಯಾ-ಮಿಯಾ ಆಸ್ಟ್ರೇಲಿಯಾದ ಸ್ಥಳೀಯ ತಾತ್ಕಾಲಿಕ ಆಶ್ರಯ
 ಬಂಡೆ ಆಶ್ರಯ
 ಟೊಗುನಾ, ಆಫ಼್ರಿಕಾದಲ್ಲಿ ಡೊಗೊನ್ ಜನರಿಂದ ಬಳಸಲ್ಪಡುವ ಆಶ್ರಯ
 ಸಂಕ್ರಮಣಕಾಲದ ಆಶ್ರಯ
 ಮಹಿಳೆಯರ ಆಶ್ರಯ
 ಬಾತಿ
 ರಮಾಡಾ
 ಅಲನಾಸ್

ಉಲ್ಲೇಖಗಳು

ಕಟ್ಟಡಗಳು ಮತ್ತು ರಚನೆಗಳು
ಆವಾಸಸ್ಥಾನ

ಆವಾಸಸ್ಥಾನವು ಒಂದು ನಿರ್ದಿಷ್ಟ ಪ್ರಾಣಿ, ಸಸ್ಯ ಅಥವಾ ಇತರ ಪ್ರಕಾರದ ಜೀವಿಯ ಪ್ರಜಾತಿಯಿಂದ ನೆಲೆಸಲ್ಪಟ್ಟ ಒಂದು ಪಾರಿಸರಿಕ ಪ್ರದೇಶ. ಈ ಪದವು ವಿಶಿಷ್ಟವಾಗಿ ಒಂದು ಜೀವಿಯು ಇರುವ ಮತ್ತು ತನ್ನ ಆಹಾರ, ವಸತಿ, ಸುರಕ್ಷತೆ ಹಾಗೂ ಸಂತಾನೋತ್ಪತ್ತಿಗಾಗಿ ಸಂಗಾತಿಯನ್ನು ಕಂಡುಕೊಳ್ಳುವ ಪ್ರಾಂತವನ್ನು ಸೂಚಿಸುತ್ತದೆ. ಇದು ಜೀವಿಯು ಇರುವ ನೈಸರ್ಗಿಕ ಆವರಣವಾಗಿದೆ, ಅಥವಾ ಒಂದು ಪ್ರಜಾತಿಯ ನಿವಾಸಿಗಳನ್ನು ಸುತ್ತುವರಿದ ಭೌತಿಕ ಆವರಣವಾಗಿದೆ.

ಒಂದು ಆವಾಸಸ್ಥಾನವು ಮಣ್ಣು, ತೇವ, ತಾಪಮಾನದ ವ್ಯಾಪ್ತಿ ಹಾಗೂ ಬೆಳಕಿನ ತೀಕ್ಷ್ಣತೆಯಂತಹ ಭೌತಿಕ ಅಂಶಗಳಿಂದ ಜೊತೆಗೆ ಆಹಾರದ ಲಭ್ಯತೆ ಹಾಗೂ ಪರಭಕ್ಷಕಗಳ ಉಪಸ್ಥಿತಿ ಅಥವಾ ಅನುಪಸ್ಥಿತಿಯಂತಹ ಜೈವಿಕ ಅಂಶಗಳಿಂದ ಮಾಡಲ್ಪಟ್ಟಿರುತ್ತದೆ. ಪ್ರತಿ ಜೀವಿಗೆ ಅಭಿವೃದ್ದಿಯಾಗಲು ನಿರ್ದಿಷ್ಟ ಆವಾಸಸ್ಥಾನ ಅಗತ್ಯಗಳಿರುತ್ತವೆ, ಆದರೆ ಕೆಲವು ವ್ಯಾಪಕ ಬದಲಾವಣೆಗಳಿಗೆ ಸಹಿಷ್ಣುವಾಗಿದ್ದರೆ ಬೇರೆಯವಕ್ಕೆ ಬಹಳ ನಿರ್ದಿಷ್ಟ ಅಗತ್ಯಗಳಿರುತ್ತವೆ. ಆವಾಸಸ್ಥಾನವು ಅಗತ್ಯವಾಗಿ ಒಂದು ಭೌಗೋಳಿಕ ಪ್ರದೇಶವಾಗಿರಬೇಕು ಎಂದೇನಿಲ್ಲ, ಅದು ಒಂದು ಕಾಂಡದ ಒಳಭಾಗ, ಕೊಳೆತ ಕೊರಡು, ಬಂಡೆ, ಅಥವಾ ಪಾಚಿಯ ರಾಶಿಯಾಗಿರಬಹುದು, ಮತ್ತು ಒಂದು ಪರಾವಲಂಬಿ ಜೀವಿಗೆ ಅದು ಆಶ್ರಯದಾತ ಜೀವಿಯ ಶರೀರ, ಅನ್ನನಾಳದಂತಹ ಆಶ್ರಯದಾತ ಜೀವಿಯ ಶರೀರದ ಭಾಗ, ಅಥವಾ ಆಶ್ರಯದಾತ ಜೀವಿಯಲ್ಲಿನ ಒಂದು ಒಂಟಿ ಜೀವಕೋಶವಾಗಿರಬಹುದು.

ಆವಾಸಸ್ಥಾನ ಪ್ರಕಾರಗಳಲ್ಲಿ ಧ್ರುವಪ್ರದೇಶಗಳು, ಸಮಶೀತೋಷ್ಣ, ಉಪೋಷ್ಣವಲಯ ಮತ್ತು ಉಷ್ಣವಲಯ ಪ್ರದೇಶಗಳು ಸೇರಿವೆ. ಭೂಮಿಯ ಸಸ್ಯವರ್ಗದ ಪ್ರಕಾರ ಕಾಡು, ಬೆಂಗಾಡು, ಹುಲ್ಲುಗಾವಲು, ಅರೆ ಶುಷ್ಕ ಅಥವಾ ಮರುಭೂಮಿಯಾಗಿರಬಹುದು. ಸಿಹಿನೀರಿನ ಆವಾಸಸ್ಥಾನಗಳಲ್ಲಿ ಜವುಳು ಭೂಮಿಗಳು, ತೊರೆಗಳು, ನದಿಗಳು, ಸರೋವರಗಳು, ಕೊಳಗಳು ಹಾಗೂ ನದೀಮುಖಗಳು ಸೇರಿವೆ ಮತ್ತು ಕಡಲ ಆವಾಸಸ್ಥಾನಗಳಲ್ಲಿ ಉಪ್ಪು ಜವುಗು ಭೂಮಿಗಳು, ಕರಾವಳಿ, ಅಂತರಭರತ ವಲಯ, ದಿಬ್ಬಗಳು, ಕೊಲ್ಲಿಗಳು, ತೆರೆದ ಸಮುದ್ರ, ಸಮುದ್ರ ತಳ, ನಡುಸಮುದ್ರ ಮತ್ತು ಜಲೋಷ್ಣೀಯ ದ್ವಾರಗಳು ಸೇರಿವೆ.

ಜೀವಿಗಳ ಹರಡಿಕೆ ಮೇಲೆ ಪ್ರಭಾವ ಬೀರುವ ಮುಖ್ಯ ಪಾರಿಸರಿಕ ಅಂಶಗಳೆಂದರೆ ತಾಪಮಾನ, ಆರ್ದ್ರತೆ, ವಾಯುಗುಣ, ಮಣ್ಣಿನ ಬಗೆ ಹಾಗೂ ಬೆಳಕಿನ ತೀವ್ರತೆ, ಮತ್ತು ಅದನ್ನು ಉಳಿಸಿಕೊಳ್ಳಲು ಜೀವಿಗೆ ಬೇಕಾದ ಎಲ್ಲ ಅಗತ್ಯಗಳ ಉಪಸ್ಥಿತಿ ಅಥವಾ ಅನುಪಸ್ಥಿತಿ. ಸಾಮಾನ್ಯವಾಗಿ ಹೇಳುವುದಾದರೆ, ಪ್ರಾಣಿ ಸಮುದಾಯಗಳು ನಿರ್ದಿಷ್ಟ ಪ್ರಕಾರಗಳ ಸಸ್ಯ ಸಮುದಾಯಗಳ ಮೇಲೆ ಅವಲಂಬಿಸಿರುತ್ತವೆ.

ಉಲ್ಲೇಖಗಳು

ಪರಿಸರ ವಿಜ್ಞಾನ
ಡೊರೊಥಿಯಾ ಸ್ಮಾರ್ಟ್ಟ್

thumb|ಡೊರೊಥಿಯಾ ಸ್ಮಾರ್ಟ್ಟ್ ಭಾವ ಚಿತ್ರ

ಜೀವನ

thumb|ಡೊರೊಥಿಯಾ ಸ್ಮಾರ್ಟ್ಟ್
ಡೊರೊಥಿಯಾ ಸ್ಮಾರ್ಟ್ಟ್(ಜನನ ೧೯೬೩) ಇಂಗ್ಲಿಷ್ ಮೂಲದ ಕವಿಯತ್ರಿ.ಡೊರೊಥಿಯಾ ಸ್ಮಾರ್ಟ್ಟ್ ಒಬ್ಬಳು ಅದ್ಭುತ ಪ್ರದರ್ಶನ ಕಲಾವಿದೆ. ಅವರು ಬಾರ್ಬಡೋಸ್ನಿಂದ ಬಂದ ವಲಸಿಗರ ಮಗಳು. ಅವರು ಲಂಡನ್ನಲ್ಲಿ ಜನಿಸಿದರು ಮತ್ತು ಅಲ್ಲಿ ಬೆಳೆದರು.ಸ್ಮಾರ್ಟ್ಟ್ ಬ್ರಿಕ್ಸ್ಟನ್ ಮಾರ್ಕೆಟ್ನಲ್ಲಿ ಕವಿಯಾಗಿದ್ದರು ಮತ್ತು ಇನ್ಸ್ಟಿಟ್ಯೂಟ್ ಆಫ್ ಕಾಂಟೆಂಪರರಿ ಆರ್ಟ್ಸ್ನಲ್ಲಿ ನೇರ ಕಲಾವಿದರಾಗಿದ್ದರು.ಅವರು ಅನೇಕ ಸ್ಥಳೀಯ ಗುಂಪುಗಳು ಮತ್ತು ಕಪ್ಪು / ಮಹಿಳೆಯರ ಸಹಕಾರ ಸಂಘಗಳಿಗೆ ಲಂಡನ್ನಲ್ಲಿ ಕೆಲಸ ಮಾಡಿದರು. ನಂತರ ಅವರ ಕೆಲಸವನ್ನು ನಿರ್ವಹಿಸಲು ಪ್ರಾರಂಭಿಸಿದರು ಮತ್ತು ಕವಿತೆಯ ಸಂಕಲನಗಳಿಗೆ ಕೊಡುಗೆ ನೀಡಿದರು.

ವೃತಿ ಜೀವನ
ಅವರು ಬಿರ್ಕೆಕ್ ಕಾಲೇಜ್ ಮತ್ತು ಲೀಡ್ಸ್ ವಿಶ್ವವಿದ್ಯಾಲಯದಲ್ಲಿ ಸೃಜನಾತ್ಮಕ ಕಲೆಗಳ ಬಗ್ಗೆ ಉಪನ್ಯಾಸ ನೀಡಿದ್ದಾರೆ.ಅವರು ಸಾಬಲ್ ಲಿಟ್ಮ್ಯಾಗ್ ಗಾಗಿ ಕವನ ಸಂಪಾದಕರಾಗಿದ್ದು, ಫ್ಲೋರಿಡಾ ಅಂತರಾಷ್ಟ್ರೀಯ ವಿಶ್ವವಿದ್ಯಾಲಯ ಮತ್ತು ಓಬರ್ಲಿನ್ ಕಾಲೇಜ್ನಲ್ಲಿ ಅತಿಥಿ ಲೇಖಕರಾಗಿದ್ದಾರೆ.ಸ್ಮಾರ್ಟ್ ತನ್ನ ದಕ್ಷಿಣ ಲಂಡನ್ ಉನ್ನತಿಗೇರಿಸುವಿಕೆಯ ಸೈಟ್-ನಿರ್ದಿಷ್ಟ ಮಗುವಿಗೆ ಮತ್ತು ತಿರುಗಿರುವ ಕೆರಿಬಿಯನ್ ಡಯಾಸ್ಪೋರಾದ ಕೋರಸ್ ಸದಸ್ಯರಾಗಿಯೂ ಹೊರಹೊಮ್ಮಿದಳು.ಈ ಧ್ವನಿಗಳ ವಿಶಿಷ್ಟವಾದ ಗುಣಲಕ್ಷಣಗಳು ಪುರಾತತ್ತ್ವ ಶಾಸ್ತ್ರದ ಪುರಾವೆಗಳು, ಕುಟುಂಬದ ಖಾಸಗಿ ಭಾಷೆ ಮತ್ತು ಎದ್ದುಕಾಣುವ ಕಲ್ಪನೆಯಿಂದ ಹೊರಬರುತಿದವು.ಸ್ಮಾರ್ಟ್ಟ್ನ ಒಗ್ಗೂಡಿಸುವ ಉಡುಗೊರೆಯೆಂದರೆ ಅವರ ಬಲವಂತದ ಸಂಗೀತ ಕಿವಿ, ಇದು ಬಲವಾದ ವಿಷಯಾಧಾರಿತ ವಸ್ತುವನ್ನು ಸರಿಯಾದ ಧ್ವನಿ ಮತ್ತು ಕೀಲಿಯಲ್ಲಿ ವ್ಯಕ್ತಪಡಿಸುತ್ತದೆ, ಶಕ್ತಿಯುತ ಲಯಬದ್ಧ ಪರಿಣಾಮಗಳು, ಚೆನ್ನಾಗಿ ತೀರ್ಮಾನಿಸಲ್ಪಟ್ಟ ಕ್ಲೈಮ್ಯಾಕ್ಸ್ಗಳು  ಅಥವಾ ತೆರೆದ-ಚಾಲನೆಯಿಂದ ಕೂಡಿದೆ.ಕೆರಿಬಿಯನ್ ಟೈಮ್ಸ್ ತನ್ನ ಧ್ವನಿಯನ್ನು 'ನಿಮ್ಮ ಭಾವನೆಗಳನ್ನು ಸುತ್ತುವರಿಯುತ್ತದೆ, ಸತ್ಯದ ಗ್ರಾನೈಟ್ ಚಿಪ್ಗಳ ಸುತ್ತ ಸುತ್ತುತ್ತದೆ ... ಹೆಚ್ಚು ಸಾಂತ್ವನ ಸುಳಿಯಲ್ಲಿ, ಸಾಂತ್ವನವನ್ನು ಬಿಚ್ಚಿಡುತ್ತದೆ.

೨೦೦೦ ರಲ್ಲಿ ಪ್ರಾಥಮಿಕ ಶಾಲೆಗಳಲ್ಲಿ ಪ್ರವಾಸ ಮಾಡಿದ ಫಾಲ್ಔಟ್ ಎಂಬ ತನ್ನ ಮೊದಲ ನಾಟಕವನ್ನು ಬರೆಯಲು ಅವರು ನಿಯೋಜಿಸಲ್ಪಟ್ಟಳು.ಅವರ ಮೊದಲ ಕಾವ್ಯ ಸಂಗ್ರಹ, ಕನೆಕ್ಟಿಂಗ್ ಮೀಡಿಯಂ ಅನ್ನು ೨೦೦೧ ರಲ್ಲಿ ಪ್ರಕಟಿಸಲಾಯಿತು ಮತ್ತು ಅವರ ಬಾರ್ಬಡಿಯನ್ ಪರಂಪರೆ ಮತ್ತು ಲಂಡನ್ನಲ್ಲಿ ಬೆಳೆಯುತ್ತಿರುವ ಅವರ ಅನುಭವವನ್ನು ಅನ್ವೇಷಿಸುವ ಅನೇಕ ಕವಿತೆಗಳನ್ನು ಒಳಗೊಂಡಿದೆ.ತಾನ್ನು ಹಿಂಸೆಗೆ ಒಳಗಾಗಿದ್ದ ಬ್ಯಾಟರ್ಸೀ ಬಾಲ್ಯದ ಚೇತರಿಸಿಕೊಳ್ಳುವ ಸ್ನ್ಯಾಪ್ಶಾಟ್ಗಳನ್ನು ರಚಿಸುವಲ್ಲಿ ಅವರು ನಿಖರವಾದದ್ದು.ಅವರ ಪುನರಾವರ್ತಿತ ವಿಷಯಗಳಲ್ಲಿ ಒಂದಾದ ಕಾವ್ಯಾತ್ಮಕ ಸಂಭಾವ್ಯತೆಯು ಕಪ್ಪು ಮಹಿಳಾ ಕೂದಲಿನ, ನಿರ್ದಿಷ್ಟವಾಗಿ ಹೆಚ್ಚು ನಿರ್ದಿಷ್ಟವಾಗಿ (ಗ್ರಹಿಸಲ್ಪಟ್ಟ) ತನ್ನದೇ ಆದ ಪರಿಚಿತವಾದ ಭೀತಿಗೊಳಿಸುವ ಹಾವುಗಳನ್ನು ಅಂತಿಮವಾಗಿ ಮೆಡುಸಾದ ಭಯಾನಕ ಚಿತ್ರವನ್ನಾಗಿ ಮಾರ್ಪಡಿಸುತ್ತಾಳೆ.ಅಂತಹ ಅಮಲೇರಿದ ರೂಪಕಗಳು ಸ್ಮಾರ್ಟ್ ವ್ಯಾಪಕವಾದ ಆಕಾಂಕ್ಷೆಗಳನ್ನು ಮತ್ತು ತಪ್ಪು-ತಲೆಯ ಊಹೆಗಳನ್ನು ಅನ್ವೇಷಿಸಲು ಅನುವು ಮಾಡಿಕೊಟ್ಟವು.ಹಾಗೆಯೇ ಒಂದು ನಿರ್ದಿಷ್ಟ ಮಹಿಳೆಯ ಬಹು-ಚಿತ್ರಿತ ಭಾವಚಿತ್ರವನ್ನು ರಚಿಸುವುದು; ಕಪ್ಪು ಮಹಿಳೆಯರ ಬಗ್ಗೆ ಹೆಚ್ಚು ಸಾಮಾನ್ಯವಾದ ಕಲ್ಪನೆ;ಮತ್ತು ಒಂದು ವ್ಯಾಪಕವಾದ ಪೌರಾಣಿಕ ಚಿತ್ರಣ.ಅಲ್ಲಿ ಅದು ಮೊಂಡುತನದ ವಿಷಯವನ್ನು ವಿವರಿಸುತ್ತದೆ. 
ಅವರ ಎರಡನೆಯ ಸಂಗ್ರಹ ಸ್ಯಾಂಬೂಸ್ ಗ್ರೇವ್ / ಬಿಲಾಲ್ಸ್ ಗ್ರೇವ್ (೨೦೦೮) ಸ್ಯಾಂಬೂವಿನ ಇತಿಹಾಸವನ್ನು ಪರಿಶೋಧಿಸುತ್ತದೆ, ಕೆರಿಬಿಯನ್ನಿಂದ ಲ್ಯಾಂಕಾಸ್ಟರ್ನಿಂದ ತಂದ ಆಫ್ರಿಕಾದ ಗುಲಾಮರನ್ನು ಸುಂದರ್ಲ್ಯಾಂಡ್ ಪಾಯಿಂಟ್ನಲ್ಲಿ ಸಮಾಧಿ ಮಾಡಲಾಗಿರುವ ಬಗ್ಗೆಯು ವಿಚಾರಿಸಿದಾರೆ.೨೦೧೪ ರಲ್ಲಿ ಅವರು  'ನಾನು ಅವನನ್ನು ಮದುವೆಯಾದೆನು' ಮತ್ತು 'ಅದರ್ ಕ್ವೀರ್ ಗೋಯಿಂಗ್-ಆನ್' ಎಂಬ ಬೀದಿ  ಸಂಗ್ರಹವನ್ನು ರೀಡರ್ ಪ್ರಕಟಿಸಿದರು.ತನ್ನ ಮುಂಬರುವ ಮೂರನೇ ಸಂಗ್ರಹಣೆಯಲ್ಲಿ ಅವರು ಪುನರಾವರ್ತಿತ ಪ್ರಮಾಣಕ ನಿರೂಪಣೆಗಳನ್ನು ಮುಂದುವರೆಸುತ್ತಿದ್ದಾರೆ.ಈ ಭಾರಿ ೨೦ ನೇ ಶತಮಾನದ ಆರಂಭದಲ್ಲಿ ಪನಾಮ ಕಾಲುವೆಯ ಮೇಲೆ 'ವೆಸ್ಟ್ ಇಂಡಿಯನ್' ಕೆಲಸಗಾರರಲ್ಲಿ ಸಲಿಂಗ ಸಂಬಂಧಗಳನ್ನು ಮತ್ತು ಅಡ್ಡ-ಲಿಂಗ ಅನುಭವಗಳನ್ನು ಪರೀಕ್ಷಿಸಿದ್ದಾರೆ.

೧೯೮೦ ರ ದಶಕದಿಂದಲೂ ಕಪ್ಪು ಮಹಿಳೆಯರಿಗೆ ಡೊರೊಥಿಯಾ ಸ್ಮಾರ್ಟ್ಟ್ ಒಂದು ಪ್ರಮುಖ ಧ್ವನಿಯಾಗಿದ್ದಾರೆ.

ಉಲ್ಲೇಖಗಳು

ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಹುಲಗೂರು

ಹುಲಗೂರು-  ಭಾರತದ ಕರ್ನಾಟಕ ರಾಜ್ಯದ ಹಾವೇರಿ ಜಿಲ್ಲೆ ಶಿಗ್ಗಾಂವಿ ತಾಲ್ಲೂಕಿನ ಒಂದು ಗ್ರಾಮ. ಶಿಗ್ಗಾಂವಿಯ ಈಶಾನ್ಯಕ್ಕೆ 14 ಕಿಮೀ ದೂರದಲ್ಲೂ ಪುಣೆ-ಬೆಂಗಳೂರು ದಕ್ಷಿಣ-ಮಧ್ಯ ರೈಲ್ವೆಯ ಗುಡಿಗೇರಿ ನಿಲ್ದಾಣದಿಂದ 9 ಕಿಮೀ ದೂರದಲ್ಲಿದೆ.  ಹುಲಗೂರಿಗೆ ಹುಬ್ಬಳ್ಳಿ, ಶಿಗ್ಗಾಂವಿಗಳಿಂದ ನೇರ ಬಸ್ ಸೌಕರ್ಯವಿದೆ.

ಐತಿಹಾಸಿಕ ಮಹತ್ವ 
ಈ ಗ್ರಾಮದ ಹಳೆಯ ಹೆಸರು ಪುಲಗನೂರು. ಇಲ್ಲಿ ಹನ್ನೊಂದು ಶಾಸನಗಳು ದೊರಕಿವೆ. 970ರ ಶಾಸನವೊಂದರಲ್ಲಿ ಗುತ್ತಿಯ ಗಂಗ ಪುಲಿಗೆರೆ 200ನ್ನು ಆಳುವಾಗ ಆತನ ಹೆಂಡತಿ ಅಂಕಬ್ಬರಸಿಯಳಿಂದ ಪುಲ್ಲುಂಗೂರಬ್ಬೆ ದೇವತೆಗೆ ಭೂಮಿ ಮತ್ತು ಸುಂಕದಾನ ಕೊಟ್ಟ ಬಗೆಗೆ ಉಲ್ಲೇಖವಿದೆ. ಈ ಪ್ರದೇಶ ರಾಷ್ಟ್ರಕೂಟ, ಚಾಳುಕ್ಯ, ಕಳಚುರಿ, ಸೇವುಣ ಮೊದಲಾದ ಅರಸುಮನೆತನಗಳ ಆಳಿಕೆಗೆ ಒಳಪಟ್ಟಿತ್ತೆಂದು ಶಾಸನಗಳ ಆಧಾರದಿಂದ ತಿಳಿಯುತ್ತದೆ.

ಧಾರ್ಮಿಕ ಸ್ಥಳಗಳು 
ಗ್ರಾಮದ ಪಶ್ಚಿಮಕ್ಕೆ ಮುಕ್ಕಾಲು ಕಿಮೀ ಅಂತರದಲ್ಲಿ ನಾಲ್ಕು ಗೋರಿಗಳಿವೆ. ಇವು ಮುಸ್ಲಿಮ್ ಸಂತ ಹಜರತ್ ಶಹಾ ಖಾದ್ರಿ ಮನೆತನಕ್ಕೆ ಸೇರಿದವು. 1800ರ ಸುಮಾರಿಗೆ ಸವಣೂರಿನಲ್ಲಿ ನವಾಬ್ ಅಬ್ದುಲ್ ಕರೀಂಖಾನ್ ಆಳುತ್ತಿದ್ದಾಗ ಆತನ ಅಧೀನಕ್ಕೊಳಪಟ್ಟ ಬಂಕಾಪುರದಲ್ಲಿ ಹಜರತ್ ಶಹಾ ಖಾದ್ರಿ ಎಂಬ ಮುಸ್ಲಿಮ್ ಸಂತನಿದ್ದ. ನವಾಬ ಈ ಸಂತನ ಶಿಷ್ಯರಲ್ಲಿ ಓರ್ವ ಹೆಣ್ಣುಮಗಳಿಗೆ ಅಪಮಾನ ಮಾಡಲು ಹಜರತ್ ಶಹಾ ಆಗ ನವಾಬನಿಗೆ ಶಾಪವಿತ್ತು ಹುಲಗೂರಿಗೆ ಬಂದು ನೆಲಸಿದ. ಅಂದಿನಿಂದ ಹಜರತ್ ಶಹಾ ಖಾದ್ರಿ ಮನೆತನ ಇಲ್ಲಿ ಪ್ರಸಿದ್ಧವಾಯಿತು. ಈ ಸ್ಥಳ ದರ್ಗಾ ಎಂದೂ ಹೆಸರಾಗಿದೆ. ಎಲ್ಲ ಧರ್ಮದವರೂ ದರ್ಗಾಕ್ಕೆ ಭಕ್ತಿಯಿಂದ ನಡೆದುಕೊಳ್ಳುತ್ತಾರೆ. ಪ್ರತಿವರ್ಷ ಈ ಸಂತನ ಸ್ಮರಣಾರ್ಥ ಫೆಬ್ರವರಿಯ ಸುಮಾರಿಗೆ ವೈಭವದಿಂದ ಉರುಸ್ ಜರುಗುತ್ತದೆ. ಬೆಳಗಾಂವಿ, ಧಾರವಾಡ ಜಿಲ್ಲೆಗಳಿಂದ ಜನ ಬಂದು ಈ ಉರುಸ್‍ನಲ್ಲಿ ಪಾಲ್ಗೊಳ್ಳುತ್ತಾರೆ. 

ಇಲ್ಲಿ ಸಿದ್ಧಲಿಂಗೇಶ್ವರ ದೇವಾಲಯವೂ ಇದೆ. ಇದೇ ಸಮಯಕ್ಕೆ ಇಲ್ಲಿಗೆ 43 ಕಿಮೀ ದೂರದಲ್ಲಿರುವ ಬಳ್ಳಾರಿ ಜಿಲ್ಲೆಯ ಮೈಲಾರದಿಂದಲೂ ಭಕ್ತಾದಿಗಳು ಬರುತ್ತಾರೆ. ಇದರಿಂದಾಗಿ ಈ ಗ್ರಾಮ ಗ್ರಾಮಾಂತರ ಪ್ರದೇಶದ ವಾಣಿಜ್ಯ ಕೇಂದ್ರವಾಗಿ ಬೆಳೆಯಲು ಸಾಧ್ಯವಾಗಿದೆ. ಇಲ್ಲಿ ಪ್ರತಿ ಭಾನುವಾರ ಸಂತೆಯಾಗುತ್ತದೆ. ಹಜರತ್ ಖಾದ್ರಿ ಸಂತನ ಹೆಸರಿನ ಪ್ರೌಢಶಾಲೆ ಇದೆ. ಹುಲಗೂರಿನ ಪೂರ್ವಕ್ಕೆ  ಶಿಶುನಾಳದಲ್ಲಿ ಶ್ರೇಷ್ಠ ತತ್ತ್ವಪದಗಳನ್ನು ರಚಿಸಿ ಹೆಸರಾದ ಶಿಶುನಾಳಶರೀಫರ ಗದ್ದುಗೆಯಿದೆ. ತಮ್ಮ ಗುರುಗಳೆಂದು ಸ್ವೀಕರಿಸಿ ಖಾದ್ರಿಯವರ ಭೇಟಿಗೆ ಶರೀಫರು ಈ ಊರಿಗೆ ಆಗಾಗ ಬಂದು ಹೋಗುತ್ತಿದ್ದರಂತೆ. ಅವರ ತತ್ತ್ವದ ಪದಗಳಲ್ಲಿ ಹುಲಗೂರಿನ ಉಲ್ಲೇಖವಿದೆ. ಈ ಊರಿಗೆ ಸುಮಾರು 6 ಕಿಮೀ ಅಂತರದಲ್ಲಿ ಪ್ರಸಿದ್ಧ ಕಾರಡಗಿ ವೀರಭದ್ರ ದೇವಸ್ಥಾನವಿದೆ.

ಹಾವೇರಿ ಜಿಲ್ಲೆ
ಠೇವಣಿ ಪುಸ್ತಕ

ಠೇವಣಿ ಪುಸ್ತಕ ಅಥವಾ ವಹಿವಾಟು ಪುಸ್ತಕ ಇದು ಮುಂಗಡ ಖಾತೆಯಲ್ಲಿ ಬ್ಯಾಂಕ್ ವ್ಯವಹಾರದ ರೆಕಾರ್ಡ್ ಮಾಡಲು ಬಳಸಲಾಗುತ್ತದೆ.
ಇದು ಪೂರ್ವ ಮುದ್ರಿತ ಟೇಬಲ್ ಇರುವ ಒಂದು ಪುಟ. ಇದು ನಿಕ್ಷೇಪಗಳು ಮತ್ತು ಹಿಂಪಡೆಯುವವರೆಗೆ, ಮತ್ತು ಸಮತೋಲನ ಪ್ರಮಾಣದಲ್ಲಿ ತೋರಿಸುವ ಕೈಬರಹದ ನಮೂದುಗಳನ್ನು ಹೊಂದಿದೆ. ಪ್ರತಿಯೊಂದು ನಮೂದು ಒಂದು ಪೋಸ್ಟ್ ಆಫೀಸ್ ದಿನಾಂಕ ಸ್ಟಾಂಪ್ ಹೊಂದಿದೆ.
ಪೋಸ್ಟ್ ಆಫೀಸ್ ಉಳಿತಾಯ ಪಾಸ್ ಬುಕ್ 19 ನೇ ಶತಮಾನದಲ್ಲಿ  ಗ್ರಾಮೀಣ ಬ್ರಿಟನಲ್ಲಿ  ಪರಿಚಯಿಸಲಾಯಿತು.
ಸಾಂಪ್ರದಾಯಿಕವಾಗಿ, ಠೇವಣಿ ಪುಸ್ತಕ ಉಳಿತಾಯ ಖಾತೆ ಹಾಗು ಮಾಹಿತಿ ಕಡಿಮೆ ವ್ಯವಹಾರ  ಖಾತೆಗಳಿಗೆ ಬಳಸಲಾಗುತ್ತದೆ. ಬ್ಯಾಂಕ್ ಟೆಲ್ಲರ್ ಅಥವಾ ಪೋಸ್ಟ್ ಮಾಸ್ಟರ್ ಕೈ, ದಿನಾಂಕ ಮತ್ತು ವ್ಯವಹಾರ ಅಪ್ಡೇಟ್ಗೊಳ ಸಮತೋಲನ ಪ್ರಮಾಣವನ್ನು,ಕೈ ಬರಹದಲಿ ಬರೆದು  ತನ್ನ ಮೊದಲಕ್ಷರಗಳನ್ನು ಪ್ರವೇಶಿಸುತ್ತಾರೆ. 20 ನೇ ಶತಮಾನದ ಕೊನೆಯಲ್ಲಿ, ಸಣ್ಣ ಡಾಟ್ ಮ್ಯಾಟ್ರಿಕ್ಸ್ ಅಥವಾ ಇಂಕ್ಜೆಟ್ ಮುದ್ರಕಗಳು ಖಾತೆದಾರನ ಅನುಕೂಲಕ್ಕಾಗಿ ಪಾಸ್ ಬುಕ್ ಅಪ್ಡೇಟ್ ಸಾಮರ್ಥ್ಯವನ್ನು ಎರಡೂ ಸ್ವಯಂಚಾಲಿತ ಟೆಲ್ಲರ್ ಯಂತ್ರ ಅಥವಾ  ಠೇವಣಿ ಪುಸ್ತಕ ಪ್ರಿಂಟರ್, ಅಥವಾ ಸ್ವಯಂ ಸೇವೆ ಕ್ರಮದಲಿ ಪೋಸ್ಟ್ ಆಫೀಸ್ ಅಥವಾ ಶಾಖೆಯಲ್ಲಿ  ಪರಿಚಯಿಸಿಲಾಯಿತು.

ಇತಿಹಾಸ
18 ನೇ ಶತಮಾನದಲ್ಲಿ ಠೇವಣಿ ಪುಸ್ತಕ ಗ್ರಾಹಕರಿಗೆ ಮೊದಲ ಬಾರಿಗೆ ತಮ್ಮ ಕೈಯಲ್ಲಿ ವ್ಯವಹಾರ ಮಾಹಿತಿ ಹಿಡಿದಿಡಲು ಅವಕಾಶವನು ನೀಡಿತು. ಆ ವರೆಗಿನ ವ್ಯವಹಾರ ಲೆಡ್ಜರ್ನಲ್ಲಿ ಗ್ರಾಹಕರು ತಮ್ಮ ನಿಕ್ಷೇಪಗಳು ಮತ್ತು ಹಿಂಪಡೆಯುವವರೆಗೆ ಯಾವುದೇ ಇತಿಹಾಸವನ್ನು ಹೊಂದಿದ್ದ ಮಾತ್ರ ಬ್ಯಾಂಕ್ನಲ್ಲಿ ದಾಖಲಾಗಿವೆ.
ಠೇವಣಿ ಪುಸ್ತಕ ಸುಮಾರು ಪಾಸ್ಪೋರ್ಟ್ ಗಾತ್ರವಿದು , ಗ್ರಾಹಕರು ತಮ್ಮ ಸ್ವಂತ ಮಾಹಿತಿ ನಿಯಂತ್ರಣವಿರುತದೆ. ಇದು ನಿಯಮಿತವಾಗಿ ಬ್ಯಾಂಕ್ ಮತ್ತು ಅಪ್ಡೇಟ್ ಖಾತೆದಾರನ ನಡುವೆ ಇರುತದೆ ಹಹಾಗು ಮತ್ತಷ್ಟು ಗುರುತಿನ ಅಗತ್ಯವಿಲ್ಲದೇ ಖಾತೆದಾರನ ಗುರುತಿಸಲು ಒಂದು ರೀತಿಯಲ್ಲಿ ಬಳಸಲಾಗುತ್ತಿತ್ತು.

ಬಳಕೆ

ವ್ಯಕ್ತಿ  ಬ್ಯಾಂಕಿಗೆ ನಗದು ತರುವ ಮೂಲಕ ಖಾತೆಗೆ ಕ್ರೆಡಿಟ್ ಸೇರಿಸಲು, ಖಾತೆದಾರನ ಒಂದು ಸಣ್ಣ ಕ್ರೆಡಿಟ್ ಸ್ಲಿಪ್ ಅಥವಾ ಠೇವಣಿ ಸ್ಲಿಪ್ ತುಂಬಬಹುದು. ಪ್ರತಿ ಸೂಚನೆ ಮತ್ತು ನಾಣ್ಯ ಒಟ್ಟು ಪ್ರಮಾಣವನ್ನು ಗಣನೆಗೆ ಮತ್ತು ಅದರಿಂದ ಹಾಗೂ ಪಾವತಿ ಮಾಡುವ ಜೊತೆಗೆ, ಸ್ಲಿಪ್ ಮೇಲಿನ ದಿನಾಂಕಕ್ಕೆ ನಮೂದಾಗುತ್ತದೆ. ನಗದು ಮತ್ತು ವಿವರಗಳು ಎಣಿಕೆ ಬ್ಯಾಂಕಿನ ಎಣಿಕೆ ಮತ್ತು ಟೆಲ್ಲರ್ ಪರೀಕ್ಷಿಸಲಾಗುತ್ತದೆ, ಎಲ್ಲವೂ ಸಲುವಾಗಿ ವೇಳೆ ಠೇವಣಿ ಖಾತೆಯನ್ನು ಸಲ್ಲುತ್ತದೆ, ಕ್ರೆಡಿಟ್ ಸ್ಲಿಪ್ ನಂತರ ಬ್ಯಾಂಕ್ ಮತ್ತು ಕ್ರೆಡಿಟ್ ಸ್ಲಿಪ್ ಬುಕ್ಲೆಟ್ ಇರಿಸಲಾಗುವುದು ದಿನಾಂಕ ಮುದ್ರೆಯೊತ್ತಲಾಗಿತ್ತು ಮತ್ತು ನಂತರ ಮರಳಿ ಖಾತೆಯನ್ನು ಖಾತೆದಾರನ ತಮ್ಮ ಬ್ಯಾಂಕ್ ವ್ಯವಹಾರ ತಮ್ಮ ಇತಿಹಾಸದ ರೆಕಾರ್ಡ್ ತಮ್ಮ ಪಾಸ್ ಬುಕ್ ಬಳಸುತ್ತದೆ.

ಹಿಂದೆಗೆದುಕೊಳ್ಳುವಿಕೆಗಳು ಸಾಮಾನ್ಯವಾಗಿ ಕ್ರೆಡಿಟ್ ಸ್ಲಿಪ್ ಅಥವಾ ವಾಪಸಾತಿ ಸ್ಲಿಪ್ ತಯಾರಿಸಲಾಗುತ್ತದೆ. ಅಲ್ಲಿ ಮತ್ತು ಸಹಿ ಖಾತೆಯನ್ನು ನಡೆಯಿತು ಅಲ್ಲಿ ಶಾಖೆ ಭೇಟಿ ಖಾತೆದಾರನ ಅಗತ್ಯವಿದೆ. ಖಾತೆದಾರನ ಟೆಲ್ಲರ್ ತಿಳಿದಿಲ್ಲ ವೇಳೆ, ಸ್ಲಿಪ್ ಮತ್ತು ಅಧಿಕಾರಿಗಳು ಸಹಿ ಹಣ ಸಂದಾಯ ಮೊದಲು ಶಾಖೆಯಲ್ಲಿ ಸಹಿ ಕಾರ್ಡ್ ಮೊದಲೇ ಗುರುತಿಸಲಾಗುತ್ತದೆ ಎಂದು. 1980, ಬ್ಯಾಂಕುಗಳು ಮೊದಲು ವ್ಯವಸ್ಥೆಗಳು ಇತರ ಶಾಖೆಗೆ ಸಹಿ ಕಾರ್ಡ್ ವರ್ಗಾಯಿಸಲು ಮಾಡಲಾಯಿತು ಹೊರತು, ಒಂದು ಖಾತೆಯನ್ನು ತೆರೆಯಲಾಯಿತು ಅಲ್ಲಿ ಒಂದು ಬೇರೆ ಒಂದು ಶಾಖೆಯಲ್ಲಿ passbooks ತಯಾರಿಸಬಹುದು ಹಿಂಪಡೆಯುವವರೆಗೆ ಕುಕೀ passbooks, ಕಪ್ಪು ಬೆಳಕಿನ ಸಹಿ ಪದ್ಧತಿ ಅಳವಡಿಸಿದ. ಈ ವ್ಯವಸ್ಥೆಯಡಿ, ಠೇವಣಿ ಪುಸ್ತಕ ಮಾಲೀಕರಾದ ಒಂದು ಅಗೋಚರ ಶಾಯಿಯಲ್ಲಿ ಪಾಸ್ ಬುಕ್ ಹಿಂಭಾಗದಲ್ಲಿ ಸಹಿಹಾಕಿದ ಮತ್ತು ಸಹಿ ಅಧಿಕಾರಿಗಳು ಗಮನಿಸಬೇಕು ಎಂದು. ಪಾವತಿ ಶಾಖೆ, ವಾಪಸಾತಿ ಸ್ಲಿಪ್ ಮೇಲೆ ಸಹಿ ಓದಲು ವಿಶೇಷ ನೇರಳಾತೀತ ರೀಡರ್ ಮಾಡಬೇಕಾಗಿ ಪುಸ್ತಕದಲ್ಲಿ ಸಹಿ ಮೊದಲೇ ಗುರುತಿಸಲಾಗುತ್ತದೆ ಎಂದು. ಇಂದು, ಗ್ರಾಹಕ ಪರಿಶೀಲನೆ ಪಿನ್ ಮತ್ತು ಸಾಮಾನ್ಯವಾಗಿ ಸ್ವಯಂಚಾಲಿತ ಟೆಲ್ಲರ್ ಯಂತ್ರ ಎಂದು ಸಾಧ್ಯತೆ ಹೆಚ್ಚು.

ನೇರ ಬ್ಯಾಂಕಿಂಗ್

ದೂರವಾಣಿ ಅಥವಾ ಆನ್ಲೈನ್ ಬ್ಯಾಂಕಿಂಗ್ ಸಮ್ಮತವಲ್ಲ ಭಾವಿಸಿದ ಜನರಿಗೆ, ಒಂದು ಠೇವಣಿ ಪುಸ್ತಕ ಬಳಕೆ ಪಡೆಯಲು ಒಂದು ಪರ್ಯಾಯ, ನೈಜ ಸಮಯದಲ್ಲಿ, ಬ್ಯಾಂಕ್ ಹೇಳಿಕೆ ಕಾಯದೆ ಖಾತೆಯನ್ನು ಚಟುವಟಿಕೆಯಾಗಿದೆ. ಆದಾಗ್ಯೂ, ಕೆಲವು ಬ್ಯಾಂಕ್ ಹೇಳಿಕೆಗಳಿಗೆ ವಿರುದ್ಧವಾಗಿ, ಕೆಲವು ಠೇವಣಿ ಪುಸ್ತಕ ಕಡಿಮೆ ವಿವರಗಳನ್ನು, ಬದಲಿಗೆ ಕಿರುಸಂಕೇತಗಳ ವಿವರಣೆಗಳು ಸುಲಭವಾಗಿ ಅರ್ಥಮಾಡಿಕೊಳ್ಳಲು ನೀಡುತ್ತವೆ.

ಉಲ್ಲೇಖಗಳು

ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಚಿತ್ರಾವತಿ ನದಿ

ಚಿತ್ರಾವತಿ ನದಿ' ದಕ್ಷಿಣ ಭಾರತದ  ಅಂತರ್ರಾಜ್ಯ ನದಿಯಾಗಿದ್ದು ಇದು ಪೆನ್ನಾರ್ ನದಿಯ ಉಪನದಿಯಾಗಿದೆ.ಕರ್ನಾಟಕದಲ್ಲಿ ಹುಟ್ಟಿ , ಅದು ಆಂಧ್ರಪ್ರದೇಶದ ಕಡೆಗೆ ಹರಿಯುತ್ತದೆ ಮತ್ತು ಅದರ ಜಲಾನಯನ ಪ್ರದೇಶ 5,900 km2. ವಿಸ್ತೀರ್ಣವಿದೆ.ಪುಟ್ಟಪರ್ತಿ ಯಾತ್ರಾಸ್ಥಳವು ಈ  ನದಿಯ  ದಡದಲ್ಲಿದೆ.

ಹರಿವು
ಚಿತ್ರಾವತಿ ನದಿ ಚಿಕ್ಕಬಳ್ಳಾಪುರದಲ್ಲಿ ಹುಟ್ಟುತ್ತದೆ  ಮತ್ತು ಕರ್ನಾಟಕದ ಚಿಕ್ಕಬಳ್ಳಾಪುರ ಜಿಲ್ಲೆಯ ಮೂಲಕ ಆಂಧ್ರಪ್ರದೇಶದ ಅನಂತಪುರ ಮತ್ತು ಕುಡ್ಡಪಾ ಜಿಲ್ಲೆಗಳ ಮೂಲಕ  ಪೆನ್ನಾರ್ಗೆ ಸೇರುತ್ತದೆ. ಚಿತ್ರಾವತಿ ನದಿ  ಜಲಾನಯನ ಪ್ರದೇಶ 5,908 ಕಿ.ಮಿ 2 ವಿಸ್ತೀರ್ಣವಿದೆ.ಬಾಗೇಪಲ್ಲಿ, ಹಿಂದೂಪುರ್, ಬುಕ್ಕಪಟ್ನಮ್, ಧರ್ಮವರಮ್, ತಡಿಪತ್ರಿ ಮತ್ತು ಕದಿರಿ ಇವುಗಳಲ್ಲಿ  ಹರಿಯುತ್ತದೆ. ನದಿಯು ಕಡಪ ಜಿಲ್ಲೆಯ ಗಂಡಿಕೋಟಾದಲ್ಲಿ ಪೆನ್ನಾರ್ ಸೇರುತ್ತದೆ, ಅಲ್ಲಿ ಆಂಧ್ರಪ್ರದೇಶ ಸರ್ಕಾರವು ಗಂಡಿಕೋಟ ನೀರಾವರಿ ಯೋಜನೆಯನ್ನು ಜಲಯಾಗ್ನಾಮ್ ಯೋಜನೆಯ ಭಾಗವಾಗಿ ಕೈಗೊಳ್ಳುತ್ತಿದೆ. ಚಿತ್ರಾವತಿ ಮಳೆಗಾಲದ ನಂತರವು  ಹರಿಯುವ  ನದಿಯಾಗಿದೆ.ಪಪಾಗ್ನಿ ಜೊತೆಗೆ, ಇದು ಮಧ್ಯ ಪೆನ್ನಾರ್ ಉಪ-ಬೇಸಿನ್ ನ ಭಾಗವಾಗಿದೆ ಮತ್ತು ಪೆನ್ನಾರ್ನ ಬಲ ದಂಡೆ  ಉಪನದಿಯಾಗಿದೆ.  .

ಪರಗೊಡು ಯೋಜನೆ
ಜಿಲ್ಲೆಯಲ್ಲಿ ಇರುವ ವಿವಿಧ ಏತ  ನೀರಾವರಿ ಯೋಜನೆಗಳಿಗೆ ನೀರಿನ ಲಭ್ಯತೆಯ ಮೇಲೆ ಪರಿಣಾಮ ಬೀರಬಹುದೆಂದು ವಾದಿಸುವ  ಆಂಧ್ರ ಪ್ರದೇಶದ ರಾಜಕಾರಣಿಗಳು ಕರ್ನಾಟಕ ಸರ್ಕಾರದ  ಪರಗೊಡುನಲ್ಲಿ ಅಣೆಕಟ್ಟನ್ನು ನಿರ್ಮಿಸುವ ಪ್ರಸ್ತಾಪವನ್ನು  ವಿರೋಧಿಸಿದ್ದಾರೆ.

ಪರಿಸರ ಸಮಸ್ಯೆಗಳು 
ಮರಳು ಗಣಿಗಾರಿಕೆ, ಅದರಲ್ಲಿ ಹೆಚ್ಚಿನವು ಕಾನೂನುಬಾಹಿರವಾಗಿದ್ದು, ಚಿತ್ರಾವತಿ  ಜಲಾನಯನ ಪ್ರದೇಶದಲ್ಲಿ ಅತಿರೇಕವಾಗಿದೆ ಮತ್ತು ಇದರಿಂದಾಗಿ ಈ ಪ್ರದೇಶದ ಅಂತರ್ಜಲ ಸಂಪನ್ಮೂಲಗಳ ತೀವ್ರ ಕುಸಿತಕ್ಕೆ ಕಾರಣವಾಗಿದೆ..

ಧಾರ್ಮಿಕ ಪ್ರಾಮುಖ್ಯತೆ
ಚಿತ್ರಾವತಿ ನದಿಯನ್ನು  ದೇವ ಕನ್ಯಾ ಎಂದೂ ಕರೆಯಲ್ಪಡುತ್ತದೆ ಮತ್ತು ಇದು  ಪುಟ್ಟಪರ್ತಿ ಯಾತ್ರಾ ಸ್ಥಳದಿಂದ ಹರಿಯುತ್ತದೆ.

ಉಲ್ಲೇಖಗಳು

 ನದಿಗಳು
ಕರ್ನಾಟಕದ ನದಿಗಳು
ಚುಲ್ಕಿ ನಾಲಾ

ಚುಲ್ಕಿ ನಾಲಾ ಒಂದು ನದಿ ಇದು ಬೀದರ್  ಜಿಲ್ಲೆಯ ಬಸವಕಲ್ಯಾನ್ ತಾಲ್ಲೂಕಿನಲ್ಲಿರುವ ಚೌಕಿವಾಡಿಯಲ್ಲಿ ಪ್ರಾರಂಭವಾಗುತ್ತದೆ.ಇದು ಬೀದರ್ ಜಿಲ್ಲೆಯಲ್ಲಿ 42 ಕಿ.ಮೀ.ಗೆ ಹರಿಯುತ್ತದೆ ಮತ್ತು ಕರಣಜ ನದಿಗೆ ಸೇರುತ್ತದೆ.ನೀರಾವರಿ ಮತ್ತು ಕುಡಿಯುವ ನೀರಿನ ಉದ್ದೇಶಗಳಿಗಾಗಿ ಬೀದರ್ ಜಿಲ್ಲೆಯ ಬಸವ ಕಲ್ಯಾಣ ತಾಲ್ಲೂಕಿನ ಮುಸ್ತಪುರ್ ಗ್ರಾಮದ ಹತ್ತಿರ ಒಂದು ಸಂಯೋಜಿತ ಅಣೆಕಟ್ಟು ನಿರ್ಮಾಣವಾಗಿದೆ.ಅಣೆಕಟ್ಟು 0.93 ಟಿಎಂಸಿ ಅಡಿ ನೀರಿನ ಸಂಗ್ರಹ ಸಾಮರ್ಥ್ಯ ಹೊಂದಿದೆ.243.55 ಚದರ ಕಿ.ಮೀ.ಇದು ಬಸವಕಲ್ಯಾಣ ಪಟ್ಟಣಕ್ಕೆ ಕುಡಿಯುವ ನೀರನ್ನು ಒದಗಿಸುತ್ತದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ನದಿಗಳು
ಕರ್ನಾಟಕದ ನದಿಗಳು
ಗಂಗವಲ್ಲಿ ನದಿ

ಗಂಗವಳಿ ನದಿ ಭಾರತದ  ಸಣ್ಣ ನದಿಗಳಲ್ಲಿ ಒಂದಾಗಿದ್ದು, ಕರ್ನಾಟಕದ ಪಶ್ಚಿಮ ಭಾಗದಲ್ಲಿ ಸಂಪೂರ್ಣವಾಗಿ ಹರಿಯುತ್ತದೆ.

ಮೂಲ ಮತ್ತು ಸ್ಥಳಶಾಸ್ತ್ರ
ಗಂಗಾವಲ್ಲಿ ನದಿಯನ್ನ ಬೇಡ್ತಿ ನದಿ ಎಂದು ಸಹ ಕರೆಯುತ್ತಾರೆ.ಇದು  ಪಶ್ಚಿಮ ಘಟ್ಟಗಳಿಂದ ಧಾರವಾಡದ ದಕ್ಷಿಣ ಭಾಗದಿಂದ (ಸೋಮೇಶ್ವರ ದೇವಸ್ಥಾನದ ಸಮೀಪ) ಹುಟ್ಟಿಕೊಂಡಿದೆ ಮತ್ತು ಗಂಗಾ ದೇವಸ್ಥಾನದ ನಂತರ ಅರೇಬಿಯನ್ ಸಮುದ್ರವನ್ನು ಸೇರಲು  ಪಶ್ಚಿಮ ದಿಕ್ಕಿನಲ್ಲಿ ಹರಿಯುತ್ತದೆ.ಗಂಗಾ ದೇವಿಯಿಂದ ಗಂಗಾವಲ್ಲಿ ಎಂಬ ಹೆಸರು ಬಂದಿದೆ. ಈ ಪ್ರದೇಶದಲ್ಲಿ ಇರುವ ಗ್ರಾಮವು ಗಂಗವಲ್ಲಿ ಎಂಬ ಹೆಸರನ್ನು ಹೊಂದಿದೆ.ಈ ನದಿಯು 3,574 ಕಿ.ಮಿ 2 (1,380 ಚದರ ಮೈಲಿ) ನಷ್ಟು ಸಂಗ್ರಹಣಾ ಪ್ರದೇಶವನ್ನು ಹೊಂದಿದೆ ಮತ್ತು ಇದು ಒಟ್ಟು 152 ಕಿ.ಮಿ (94 ಮೈಲಿ) ಉದ್ದವನ್ನು ಹೊಂದಿದೆ.

ಭೂವಿಜ್ಞಾನ 
ಗಂಗಾವಲ್ಲಿ ಜಲಾನಯನದಲ್ಲಿ ಮಣ್ಣು ಮುಖ್ಯವಾಗಿ ನಂತರದ ಮೂಲವಾಗಿದ್ದು, ಕೆಂಪು ಬಣ್ಣದಲ್ಲಿ ಕಂದು ಬಣ್ಣದಲ್ಲಿರುತ್ತದೆ. ಇಲ್ಲಿ ಕಂಡುಬರುವ ವಿವಿಧ ರೀತಿಯ ಮಣ್ಣು ಜೇಡಿಮಣ್ಣು, ಜೇಡಿಮಣ್ಣಿನ-ಅಸ್ಥಿಪಂಜರ, ಮತ್ತು ಲೋಮೀಯವಾಗಿದೆ.

ಹವಾಮಾನ

ಮಳೆ
ಪಶ್ಚಿಮ ಘಟ್ಟಗಳಲ್ಲಿ ನದಿಯ ಪ್ರಮುಖ ಭಾಗದಲ್ಲಿ, ಗಂಗಾಗವಲ್ಲಿ ನದಿಯ ಜಲಾನಯನವು ದೊಡ್ಡ ಪ್ರಮಾಣದಲ್ಲಿ ಮಳೆ ಬೀರುತ್ತದೆ.ಸರಾಸರಿ ವಾರ್ಷಿಕ ಮಳೆಯು 1,700 ಮಿಮಿ (67 ಇಂಚು) ನಿಂದ 6,000 ಮಿ.ಮೀ (240 ಇಂಚು) ವರೆಗೆ ಇರುತ್ತದೆ.ನೈರುತ್ಯ ಮಾನ್ಸೂನ್ ಅದರ ಪರಾಕಾಷ್ಠೆಯಲ್ಲಿದ್ದಾಗ ಜೂನ್ ನಿಂದ ಸೆಪ್ಟೆಂಬರ್ ವರೆಗೆ ಸುಮಾರು ಮಳೆಗಾಲದ ಸುಮಾರು 95% ನಷ್ಟು ಮಳೆಯಾಗುತ್ತದೆ.ಮಳೆಗಾಲದ ನಂತರದ ಅಕ್ಟೋಬರ್ನಲ್ಲಿ ಮಳೆಗಾಲವು ಭಾರೀ ಪ್ರಮಾಣದ ಮಳೆಯಾಗುತ್ತದೆ ಮತ್ತು ಏಪ್ರಿಲ್ ಮತ್ತು ಮೇ ತಿಂಗಳ ಬೇಸಿಗೆ ತಿಂಗಳುಗಳಲ್ಲಿ ಮಳೆಯಾಗುತ್ತದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

  Ganagavalli River
 Gangavalli River Bank
 River systems in Karnataka 

ನದಿಗಳು
ಕರ್ನಾಟಕದ ನದಿಗಳು
ಶುಂಗ ಸಾಮ್ರಾಜ್ಯ

ಶುಂಗ ಸಾಮ್ರಾಜ್ಯ ಸುಮಾರು ಕ್ರಿ.ಪೂ. ೧೮೭ರಿಂದ ೭೮ರ ವರೆಗೆ ಭಾರತೀಯ ಉಪಖಂಡದ ಮಧ್ಯ ಹಾಗೂ ಪೂರ್ವದ ಪ್ರದೇಶಗಳನ್ನು ನಿಯಂತ್ರಿಸುತ್ತಿದ್ದ ಮಗಧದ ಒಂದು ಪ್ರಾಚೀನ ಭಾರತೀಯ ರಾಜವಂಶವಾಗಿತ್ತು. ಮೌರ್ಯ ಸಾಮ್ರಾಜ್ಯದ ಪತನದ ನಂತರ, ಈ ರಾಜವಂಶವನ್ನು ಪುಷ್ಯಮಿತ್ರ ಶುಂಗನು ಸ್ಥಾಪಿಸಿದನು. ಇದರ ರಾಜಧಾನಿ ಪಾಟಲಿಪುತ್ರವಾಗಿತ್ತು, ಆದರೆ ಭಗಭದ್ರನಂತಹ ನಂತರದ ಸಾಮ್ರಾಟರು ಪೂರ್ವ ಮಾಲ್ವಾದಲ್ಲಿನ ಬೇಸ್‍ನಗರ್‍ನಲ್ಲೂ (ಆಧುನಿಕ ವಿದಿಶಾ) ಆಸ್ಥಾನ ನಡೆಸಿದರು.

ಪುಷ್ಯಮಿತ್ರ ಶುಂಗನು ೩೬ ವರ್ಷ ರಾಜ್ಯಭಾರ ಮಾಡಿದನು ಮತ್ತು ಇವನ ನಂತರ ಇವನ ಮಗ ಅಗ್ನಿಮಿತ್ರನು ಉತ್ತರಾಧಿಕಾರಿಯಾದನು. ಒಟ್ಟು ಹತ್ತು ಶುಂಗ ರಾಜರಿದ್ದರು. ಆದರೆ, ಈ ರಾಜವಂಶದ ಎರಡನೇ ರಾಜನಾದ ಅಗ್ನಿಮಿತ್ರನ ಮರಣದ ನಂತರ, ಈ ಸಾಮ್ರಾಜ್ಯವು ವೇಗವಾಗಿ ವಿಭಜನೆಗೊಂಡಿತು: ಉತ್ತರ ಮತ್ತು ಮಧ್ಯ ಭಾರತದ ಬಹುತೇಕ ಭಾಗ ಯಾವುದೇ ಶುಂಗ ಆಧಿಪತ್ಯದಿಂದ ಸ್ವತಂತ್ರವಾಗಿದ್ದ ಸಣ್ಣ ರಾಜ್ಯಗಳು ಮತ್ತು ನಗರ ರಾಜ್ಯಗಳನ್ನು ಹೊಂದಿತ್ತು ಎಂದು ಶಾಸನಗಳು ಮತ್ತು ನಾಣ್ಯಗಳು ಸೂಚಿಸುತ್ತವೆ. ಈ ರಾಜವಂಶವು ವಿದೇಶಿ ಮತ್ತು ಸ್ಥಳೀಯ ಶಕ್ತಿಗಳೊಂದಿಗಿನ ಅಸಂಖ್ಯಾತ ಯುದ್ಧಗಳಿಗೆ ಗುರುತಿಸಲ್ಪಟ್ಟಿದೆ. ಇವರು ಕಲಿಂಗ, ಶಾತವಾಹನ ರಾಜವಂಶ, ಇಂಡೊ-ಗ್ರೀಕ್ ರಾಜ್ಯ ಮತ್ತು ಸಂಭಾವ್ಯವಾಗಿ ಪಾಂಚಾಲರು ಹಾಗೂ ಮಥುರರ ವಿರುದ್ಧ ಸೆಣಸಿದರು.

ಈ ಅವಧಿಯಲ್ಲಿ ಸುಟ್ಟ ಕೆಂಜೇಡಿ ಮಣ್ಣಿನ ಸಣ್ಣ ವಿಗ್ರಹಗಳು, ಹೆಚ್ಚು ದೊಡ್ಡ ಕಲ್ಲಿನ ಶಿಲ್ಪಗಳು, ಮತ್ತು ಭರ್ಹುತ್‍ನ ಸ್ತೂಪ ಹಾಗೂ ಸಾಂಚಿಯ ಪ್ರಖ್ಯಾತ ಮಹಾ ಸ್ತೂಪದಂತಹ ವಾಸ್ತುಶಿಲ್ಪ ಸ್ಮಾರಕಗಳು ಸೇರಿದಂತೆ ಕಲೆ, ಶಿಕ್ಷಣ, ತತ್ವಶಾಸ್ತ್ರ ಮತ್ತು ಕಲಿಕೆಯ ಇತರ ರೂಪಗಳು ವಿಕಸಿಸಿದವು. ರಾಜವಂಶದಿಂದ ಕಲಿಕೆ ಮತ್ತು ಕಲೆಯ ಪ್ರಾಯೋಜಕತ್ವದ ಪರಂಪರೆಯನ್ನು ಸ್ಥಾಪಿಸಲು ಶುಂಗ ಅರಸರು ನೆರವಾದರು. ಈ ಸಾಮ್ರಾಜ್ಯವು ಬ್ರಾಹ್ಮಿ ಲಿಪಿಯ ಒಂದು ರೂಪಾಂತರವನ್ನು ಲಿಪಿಯಾಗಿ ಬಳಸುತ್ತಿತ್ತು ಮತ್ತು ಇದನ್ನು ಸಂಸ್ಕೃತ ಬರೆಯಲು ಬಳಸಲಾಗುತ್ತಿತ್ತು.

ಶುಂಗ ಸಾಮ್ರಾಜ್ಯವು ಹಿಂದೂ ಚಿಂತನೆಯಲ್ಲಿ ಕೆಲವು ಅತ್ಯಂತ ಮುಖ್ಯ ಬೆಳವಣಿಗೆಗಳು ಆಗುತ್ತಿದ್ದ ಕಾಲದಲ್ಲಿ ಸಂಸ್ಕೃತಿಯನ್ನು ಪ್ರೋತ್ಸಾಹಿಸುವಲ್ಲಿ ಅತ್ಯಗತ್ಯ ಪಾತ್ರವಹಿಸಿತು. ಪತಂಜಲಿಯ ಮಹಾಭಾಷ್ಯದ ರಚನೆ ಈ ಕಾಲದಲ್ಲಾಯಿತು. ಮಥುರಾ ಕಲಾ ಶೈಲಿಯ ಏಳಿಗೆಯೊಂದಿಗೆ ಕಲೆಗಾರಿಕೆಯೂ ಪ್ರಗತಿ ಹೊಂದಿತು.

ಶುಂಗರ ನಂತರ ಕಾಣ್ವ ರಾಜವಂಶವು ಸುಮಾರು ಕ್ರಿ.ಪೂ. ೭೩ರಲ್ಲಿ ಅಧಿಕಾರಕ್ಕೆ ಬಂದಿತು.

ಶುಂಗ ರಾಜವಂಶವು ಒಂದು ಬ್ರಾಹ್ಮಣ ರಾಜವಂಶವಾಗಿತ್ತು ಮತ್ತು ಅಶೋಕನ ಮರಣದ ಸುಮಾರು ೫೦ ವರ್ಷ ನಂತರ ಸ್ಥಾಪನೆಗೊಂಡಿತು. ಮೌರ್ಯ ಸಾಮ್ರಾಜ್ಯದ ಕೊನೆಯ ಅರಸ ಸಾಮ್ರಾಟ್ ಬೃಹದ್ರಥ ಮೌರ್ಯನನ್ನು ಅವನ ಸೇನಾನಿ ಪುಷ್ಯಮಿತ್ರ ಶುಂಗನು ಹತ್ಯೆಮಾಡಿದನು. ರಾಜನು ತನ್ನ ಪಡೆಗಳ ಗೌರವ ರಕ್ಷೆಯನ್ನು ಪರಿಶೀಲಿಸುತ್ತಿದ್ದಾಗ ಈ ಹತ್ಯೆನಡೆಯಿತು.

ಉಲ್ಲೇಖಗಳು

ಭಾರತದ ರಾಜವಂಶಗಳು
ಕಲಬುರಗಿ ವಿಭಾಗ

ಗುಲ್ಬರ್ಗಾ ವಿಭಾಗವು (ಕಲಬುರಗಿ ವಿಭಾಗ) ಕಲಬುರಗಿ ಎಂದರೆ ಕಲ್ಲು - ಹೊಂದಿರುವ ನಾಡು ಎಂದರ್ಥ.ಇದರಿಂದ ಈ ಜಿಲ್ಲೆಯನ್ನು ಕಲಬುರಗಿ ಎಂದು ಕರೆಯಲಾಯಿತು . ಇದು ಕರ್ನಾಟಕದ ಎರಡನೇ ದೊಡ್ಡ ರಾಜ್ಯ.ಕರ್ನಾಟಕ ರಾಜ್ಯದ ನಾಲ್ಕು ಕಂದಾಯ ವಿಭಾಗಗಳಲ್ಲಿ ಒಂದಾಗಿದೆ. ಈ ವಿಭಾಗವು ಬಳ್ಳಾರಿ, ಬೀದರ್, ಗುಲ್ಬರ್ಗಾ, ಕೊಪ್ಪಳ, ಯಾದ್ಗಿರ್ ಮತ್ತು ರಾಯಚೂರು ಜಿಲ್ಲೆಗಳನ್ನು ಒಳಗೊಂಡಿದೆ. ಕಲಬುರಗಿಯಲ್ಲಿ ಕರ್ನಾಟಕ ರಾಜ್ಯ ಪೊಲೀಸ್ಗು ತರಬೇತಿ ಕೇಂದ್ರವಿದೆ. ಕಲಬುರಗಿವು ಒಂದು ಉತ್ತರ ಕರ್ನಾಟಕದಲ್ಲಿ ಬರುವ ಜಿಲ್ಲೆ.ಇದು  ಕಲ್ಯಾಣ ಕರ್ನಾಟಕದಲ್ಲಿ ಬರುವ ಜಿಲ್ಲೆಯಲ್ಲಿ ಒಂದು .ಇಲ್ಲಿ ಅತ್ಯಂತ ಹೆಚ್ಚು ತೊಗರಿಯನ್ನು ಬೆಳೆಯಲಾಗುತ್ತದೆ.ಗುಲ್ಬರ್ಗಾ ನಗರವು ವಿಭಾಗದ ಆಡಳಿತ ಕೇಂದ್ರವಾಗಿ ಕಾರ್ಯನಿರ್ವಹಿಸುತ್ತದೆ.

ಚರಿತ್ರೆ 
ಕಲಬುರಗಿ ನಗರದ ಹಿಂದಿನ ಹೆಸರು ಗುಲ್ಬರ್ಗಾ. ಕಲಬುರಗಿಯ ಚರಿತ್ರೆಯನ್ನು ರಾಷ್ಟ್ರಕೂಟ ಅರಸರ ಕಾಲದವರೆಗೆ ಗುರುತಿಸಬಹುದು. ನಂತರ ಚಾಲುಕ್ಯ ಸಾಮ್ರಾಜ್ಯದ ಕೆಳಗೆ ೨೦೦ ವರ್ಷಗಳವರೆಗೆ ಕಲಬುರಗಿ ಇದ್ದಿತು. ಚಾಲುಕ್ಯರ ನಂತರ ಹನ್ನೆರಡನೆ ಶತಮಾನದವರೆಗೆ ಕಲಬುರಗಿ ಕಳಚೂರಿ ಅರಸರ ನಿಯಂತ್ರಣದಲ್ಲಿತ್ತು. ಭಾರತೀಯ ನ್ಯಾಯಶಾಸ್ತ್ರದ ಪಿತಾಮಹ ಎಂದು ಹೆಸರಾದ ವಿಜ್ಞಾನೇಶ್ವರರ ಸಂಶೋಧನಾ ಕೇಂದ್ರ ಮರ್ತೂರಿನಲ್ಲಿ ಇದೆ.    ಹನ್ನೆರಡನೆಯ ಶತಮಾನದ ಕೊನೆಗೆ ದೇವಗಿರಿಯ ಯಾದವರು ಮತ್ತು ದ್ವಾರಸಮುದ್ರದ ಹೊಯ್ಸಳರು ಚಾಲುಕ್ಯ ಮತ್ತು ಕಳಚೂರಿಗಳನ್ನು ಸೋಲಿಸಿದರು. ಇದೇ ಸಮಯದಲ್ಲಿ ವಾರಂಗಲ್ ನ ಕಾಕತೀಯ ಅರಸರು ಪ್ರಾಮುಖ್ಯತೆಗೆ ಬಂದು ಕಲಬುರಗಿ ಅವರ ನಿಯಂತ್ರಣಕ್ಕೆ ಸಾಗಿತು. ಕ್ರಿ.ಶ. ೧೩೨೧ ರಲ್ಲಿ ಕಾಕತೀಯ ಅರಸರು ಸೋಲಿಸಲ್ಪಟ್ಟು ಕಲಬುರಗಿ ದೆಹಲಿಯ ಸುಲ್ತಾನರ ಕೈ ಸೇರಿತು. ೧೩೪೭ ರಲ್ಲಿ ದೆಹಲಿಯ ಸಾಮಂತರು ದಂಗೆಯೆದ್ದು, ಅಲ್ಲಾಹುಧ್ದೀನ ಹಸನ್ ಗಂಗು ಬಹುಮನ್ ಶಾ ೧೯೪೭ ರಲ್ಲಿ, ಬಹಮನಿ ಸಾಮ್ರಾಜ್ಯವನ್ನು ಸ್ಥಾಪಿಸಿ ಕಲಬುರಗಿಯನ್ನು ರಾಜಧಾನಿಯನ್ನಾಗಿ ಮಾಡಿದನು. ಬಹಮನಿ ಸುಲ್ತಾನರ ನಿಯಂತ್ರಣ ಕಡಿಮೆಯಾದಾಗ ಐದು ಬೇರೆ ಬೇರೆ ಬಹಮನಿ ಸಾಮ್ರಾಜ್ಯಗಳು ಸ್ಥಾಪಿತವಾಗಿ ಕಲಬುರಗಿ ಜಿಲ್ಲೆ ಭಾಗಶಃ ಬೀದರ್ ಮತ್ತು ಭಾಗಶಃ ಬಿಜಾಪುರ ಸಾಮ್ರಾಜ್ಯಗಳ ಭಾಗವಾಯಿತು. ೧೭ ನೇ ಶತಮಾನದಲ್ಲಿ ಔರಂಗಜೇಬ್ ಮತ್ತೆ ಈ ಪ್ರದೇಶವನ್ನು ಗೆದ್ದು ಕಲಬುರಗಿ ಮತ್ತೊಮ್ಮೆ ಮುಘಲ್ ಸಾಮ್ರಾಜ್ಯದ ಭಾಗವಾಯಿತು. ೧೮ ನೇ ಶತಮಾನದ ಆದಿಯಲ್ಲಿ ಮುಘಲ್ ಸಾಮ್ರಾಜ್ಯದ ಪ್ರಭಾವ ಕಡಿಮೆಯಾಗಿ ಅಸಫ್ ಜಾ ಎಂಬ ಔರಂಗಜೇಬನ ಸೇನಾಧಿಕಾರಿ ಹೈದರಾಬಾದ್ ಸಂಸ್ಥಾನವನ್ನು ಸ್ಥಾಪಿಸಿದನು. ಕಲಬುರಗಿ ಹೈದರಾಬಾದ ಸಂಸ್ಥಾನವನ್ನು ಸೇರಿತು. ೧೯೪೭ರಲ್ಲಿ ಭಾರತ ಸ್ವಾತಂತ್ರ್ಯ ಪಡೆದರೆ, ಬೀದರ್, ಕಲಬುರಗಿ ಮತ್ತು ರಾಯಚೂರಿನ ಜನರ ತೀವ್ರ ಹೋರಾಟದ ಫಲವಾಗಿ ೧೯೪೮ ರ ಸಪ್ಟೆಂಬರ್ ನಲ್ಲಿ ಹೈದರಾಬಾದ ಸಂಸ್ಥಾನವು ಭಾರತ ಗಣರಾಜ್ಯವನ್ನು ಸೇರಿತು. ೧೯೫೬ರಲ್ಲಿ ರಾಜ್ಯಗಳ ಭಾಷಾವಾರು ವಿಂಗಡಣೆಯಲ್ಲಿ ಕಲಬುರಗಿ ಜಿಲ್ಲೆಯ ಎರಡು ತಾಲೂಕುಗಳ ಹೊರತು ಉಳಿದವು ಮೈಸೂರು ರಾಜ್ಯಕ್ಕೆ ಸೇರಿದವು. ೧೯೭೬ ರಲ್ಲಿ ಮೈಸೂರು ರಾಜ್ಯಕ್ಕೆ ಕರ್ನಾಟಕ ಎಂದು ಪುನರ್ನಾಮಕರಣ ಮಾಡಲಾಯಿತು.ಸ್ವಾತಂತ್ರ್ಯ ಹೋರಾಟದಲ್ಲೂ ಕೂಡ ಈ ಭಾಗದ ಅನೇಕ ಜನರು ಹೋರಾಟ ಮಾಡಿದ್ದಾರೆ. ಅವರಲ್ಲಿ ವೆಂಕಟಪ್ಪನಾಯಕ ಸುರಪುರ(ಬ್ರಿಟೀಶರ ಮತ್ತು ನಿಜಾಮನ ವಿರುದ್ಧ),ರಮಾನ೦ದ ತೀರ್ಥ, ಸರ್ದಾರ್ ಶರಣಗೌಡ್ ಇನಾಂದಾರ, ಚನ್ನಬಸಪ್ಪ ಕುಳಗೆರಿ,  ದೇವಿಂದ್ರಪ್ಪ ಮಾಸ್ತರ್ -ಸಿಂದಗಿ( ಬಿ) (ನಿಜಾಮನ ವಿರುದ್ಧ) ಕರಬಸಪ್ಪ ಶ್ರೀಗನ್ - ಹರಸೂರ/ಶ್ರೀ ಸರಡಗಿ] (ನಿಜಾಮನ ವಿರುದ್ಧ),ಮುಂತಾದವರು ಹೋರಾಟ ಮಾಡಿ ಹೈದರಾಬಾದ ನಿಜಾಮರ ವಿರುದ್ದ ಹಾಗೂ ಬ್ರೀಟಿಷರ ವಿರುದ್ಧ ಜಯ ಸಾಧಿಸಿದ್ದಾರೆ. ಕಾರಣ ಈ ಭಾಗ ಬಹು ದಿನಗಳ ಕಾಲ ನಿಜಾಮನ ಆಡಳಿತಕ್ಕೆ ಒಳಪಟ್ಟಿತ್ತು. ಹ್ಯೆದರಾಬಾದ್ ಕರ್ನಾಟಕದಲ್ಲಿ ಜರುಗಿದ ವಿಮೋಚನಾ ಇತಿಹಾಸವನ್ನು  ಮೊದಲ ಬಾರಿಗೆ ಸಂಶೋಧನೆ ಮಾಡಿ ಡಾ. ಬಿ. ಸಿ. ಮಹಾಬಲೇಶ್ವರಪ್ಪ ಅವರು ಮಹದುಪಕಾರ ಮಾಡಿದ್ದಾರೆ. ಅನಂತರ ಇಲ್ಲಿ ಪ್ರತಿ  ವರ್ಷ ಸಪ್ಟೆಂಬರ್ ೧೭ ರಂದು ವಿಮೋಚನಾ ದಿನವನ್ನು ಆಚರಿಸಲಾಗುತ್ತದೆ

ಕರ್ನಾಟಕದ ಕಂದಾಯ ವಿಭಾಗಗಳು
ಬೆಂಗಳೂರು ವಿಭಾಗ
ಬೆಳಗಾವಿ ವಿಭಾಗ
ಗುಲ್ಬರ್ಗಾ ವಿಭಾಗ
ಮೈಸೂರು ವಿಭಾಗ

ಭಾಗದ ಪ್ರಮುಖ ಸ್ಥಳಗಳು 
ಚಂದ್ರಲಾಂಬಾ ದೇವಸ್ಥಾನ ಸನ್ನತ್ತಿ 
ನಾರಾಯಣಪುರ ಆಣೆಕಟ್ಟು. 
ಕೇಂದ್ರೀಯ ವಿಶ್ವವಿದ್ಯಾಲಯ 
ಶರಣಬಸವೇಶ್ವರ ದೇವಸ್ಥಾನ 
ಹಂಪಿ 
ದರೋಜಿ ಕರಡಿಧಾಮ 
ಸಂಡೂರ್

ಬಾಹ್ಯ ಕೊಂಡಿಗಳು 
Regional Commissioner Kalaburagi
Karnataka Website
Karnataka Information Profile

ಉಲ್ಲೇಖಗಳು

ಕರ್ನಾಟಕದ ವಿಭಾಗಗಳು
ಹುಣಸಗಿ

ಹುಣಸಗಿ ಭಾರತದ ಕರ್ನಾಟಕ ರಾಜ್ಯದ ಕಲಬುರಗಿ ಜಿಲ್ಲೆಯ ಸುರಪುರ ತಾಲ್ಲೂಕಿನ ಒಂದು ಗ್ರಾಮ; ಕರ್ನಾಟಕದ ಪ್ರಾಗೈತಿಹಾಸಿಕ ನೆಲೆಗಳಲ್ಲೊಂದು. ದೇವದುರ್ಗಕ್ಕೆ 27 ಕಿಮೀ ದೂರದಲ್ಲಿದೆ.

ಪ್ರಾಗೈತಿಹಾಸಿಕ  ಮಹತ್ವ 
ಈ ಭಾಗದಲ್ಲಿ ಕೆ. ಪದ್ದಯ್ಯನವರು ಅನ್ವೇಷಣೆ ನಡೆಸುತ್ತಿದ್ದಾಗ 1974ರಲ್ಲಿ ಲೋಕೋಪಯೋಗಿ ಇಲಾಖೆಯವರು ನೀರಾವರಿ ಅಣೆಕಟ್ಟಿಗಾಗಿ ಅಗೆದ ಒಂದು ಗುಂಡಿಯಲ್ಲಿ ಆದಿ ಹಳೆಯ ಶಿಲಾಯುಗದ ಅನೇಕ ಶಿಲಾಯುಧಗಳು ದೊರಕಿದವು. ಅನ್ವೇಷಣೆಯನ್ನು ಮುಂದುವರಿಸಿ ದಾಗ ಇಂಥ 5 ನೆಲೆಗಳು ಶೋಧವಾದವು. 1975-76ರ ಫೆಬ್ರವರಿ-ಮಾರ್ಚ್ ತಿಂಗಳಿನಲ್ಲಿ ಈ ಊರಿನ ಈಶಾನ್ಯ ದಿಕ್ಕಿಗೆ ಸು. 200 ಮೀ ದೂರದಲ್ಲಿರುವ 5ನೆಯ ನೆಲೆಯಲ್ಲಿ ಉತ್ಖನನ ನಡೆಸಲಾಯಿತು. ಒಂದು ಹಳ್ಳದ ಬದಿಯಲ್ಲಿ ತೋಡಿದ ಒಂದು ಚಮೀ. ಗುಂಡಿಗಳಲ್ಲಿ ಸುಣ್ಣಕಲ್ಲು ಮತ್ತು ಕಣಶಿಲೆಯ ಚೂರುಗಳಿಂದ ಮಿಶ್ರಿತವಾದ ಗರಸು ಮಣ್ಣು ಇದ್ದು, ಸು. 0.75 ಸೆಂಮೀ ಆಳದಿಂದ ಕೆಳಗೆ ಶಿಲಾಯುಧಗ ಳಿದ್ದುದು ಕಂಡುಬಂತು. ದೊರೆತ ಅವಶೇಷಗಳಿಂದ ಆ ಭಾಗದಲ್ಲಿ ಶಿಲಾಯುಗ ಮಾನವನು ನೆಲೆಸಿದ್ದಿರಬಹುದೆಂಬ ಸೂಚನೆ ಕಂಡುಬಂದದ್ದ ರಿಂದ ಆ ಗುಂಡಿಯನ್ನು 9x7 ಮೀ ಕ್ಷೇತ್ರದಷ್ಟು ವಿಸ್ತರಿಸಲಾಯಿತು. ಸು. 10 ರಿಂದ 30 ಸೆಂಮೀ ದಪ್ಪನೆಯ ಪದರದಲ್ಲಿ ಶಿಲಾಯುಧಗಳಲ್ಲದೆ ಸುಣ್ಣಕಲ್ಲು ಬಂಡೆಗಳು (25 ಸೆಂಮೀ) ನೀರಿನಿಂದ ಸವೆದ ಸುಣ್ಣಕಲ್ಲು, ಕಲ್ಲಿನ ತುಂಡುಗಳು, ಕಣಶಿಲೆಯ ಗುಂಡುಗಳು, ಸ್ಥಳದಲ್ಲೇ ಕ್ರಮೇಣ ಮರಳಾದ ಗ್ರಾನೈಟ್ ಗರಸಿ ಗಟ್ಟಿಯಾಗಿ ಅಂಟಿಕೊಂಡಿತ್ತು. ಶಿಲಾಯುಧ ಗಳು ಉತ್ಖನನ ಮಾಡಿದ ನೆಲದ ಮೇಲೆಲ್ಲ ಹರಡಿದ್ದವು. ಈ ನೆಲದ ಮಧ್ಯದಲ್ಲಿ ಎರಡು ಕಣಶಿಲೆಯ ಗುಂಡುಗಳ ನಡುವೆ ಶಿಲಾಯುಧಗಳು ದಟ್ಟವಾಗಿ ಹರಡಿಕೊಂಡಿದ್ದವು. ಆದಿಮಾನವನು ಶಿಲಾಯುಧಗಳ ತಯಾರಿಕೆಯಲ್ಲಿ ತೊಡಗಿದಾಗ ಈ ಗುಂಡುಗಳನ್ನು ಆಸರೆಯ ಪೀಠವನ್ನಾಗಿ ಉಪಯೋಗಿಸಿರಬಹುದು ಎಂದು ಊಹಿಸಲಾಗಿದೆ. ಗುಂಡಿಯ ಉತ್ತರ ಮತ್ತು ದಕ್ಷಿಣದ ಅಂಚಿನಲ್ಲಿ ಶಿಲಾಯುಧಗಳು ಕಡಿಮೆ ಪ್ರಮಾಣದಲ್ಲಿ ಇದ್ದವು. ಇದು ವಾಸ್ತವ್ಯ ನೆಲೆಯ ವಿಸ್ತಾರವನ್ನು ಸೂಚಿಸುತ್ತದೆ. ಈ ನೆಲೆಯ ಉತ್ತರಕ್ಕೆ ಸುಮಾರು ಎಂಟು ಹತ್ತು ಕಣಶಿಲೆಯ ಗುಂಡುಗಳನ್ನು ಸಾಲಾಗಿಡಲಾಗಿದ್ದು ಇದನ್ನು ಚಳಿಗಾಳಿಗಳ ಹೊಡೆತವನ್ನು ತಡೆಯಲು ಮಾಡಿದ ಮೊಟ್ಟಮೊದಲನೆಯ ಮಾನವ ನಿರ್ಮಿತ ಒಡ್ಡು ಎಂದು ಊಹಿಸಬಹುದಾಗಿದೆ. ನೆಲೆಯ ಪೂರ್ವ ಮತ್ತು ಪಶ್ಚಿಮ ಭಾಗಗಳಲ್ಲಿ ನೈಸರ್ಗಿಕವಾಗಿರುವ ಕಣಶಿಲೆಯ ಗುಂಡುಗಳು ಇದ್ದವು. ಒಟ್ಟಿನಲ್ಲಿ ಈ ನೆಲೆ ತಳವಿನ್ಯಾಸದಲ್ಲಿ ಅಂಡಾಕಾರವಾಗಿದ್ದು ಕಣಶಿಲೆಯ ಗುಂಡುಗಳಿಂದ ಪರಿಧಿಯನ್ನು ಹೊಂದಿತ್ತು ಎಂದು ಹೇಳಬಹುದು. ಇದರ ಕ್ಷೇತ್ರಫಲ ಸುಮಾರು 60 ಚಮೀ. ಈ ನೆಲದ ಗರಸಿನಲ್ಲಿ ದೊರೆತ ಸಸ್ಯಪರಾಗಗಳನ್ನು ಪರಿಶೀಲಿಸಿದ ಹಾಲೆಂಡಿನ ಪ್ರಾಚೀನ ಸಸ್ಯಶಾಸ್ತ್ರಜ್ಞರು ಈ ಸ್ಥಳದಲ್ಲಿ ಈಗಿನಂತೆಯೇ ಆದರೆ ಅತಿ ದಟ್ಟವಾದ, ಜಾಲಿ ಮತ್ತು ಬೋರೆಗಿಡಗಳ ಅಡವಿ ಹಬ್ಬಿತ್ತೆಂದು ಅಭಿಪ್ರಾಯಪಟ್ಟಿದ್ದಾರೆ. ಉತ್ಖನನದಿಂದ ಹೊರತೆಗೆದ ಶಿಲಾಯುಧಗಳು ಸು. 800. ಎಲ್ಲವೂ ಸಣ್ಣಕಲ್ಲಿನವು. ಆದಿಮಾನವನು ಸುತ್ತಲಿನ ಪ್ರದೇಶದಲ್ಲಿ ದೊರಕುವ ಸುಣ್ಣಕಲ್ಲನ್ನು ತಂದು ಇದೇ ಸ್ಥಳದಲ್ಲಿ ಆಯುಧಗಳನ್ನು ತಯಾರಿಸಿನೆಂದು, ಇನ್ನೂ ಉಪಯೋಗಿಸದ ಶಿಲಾಯುಧಗಳು, ಸುಣ್ಣಕಲ್ಲಿನ ಚೂರುಗಳು ಮತ್ತು ಅಂಗೈಗಾತ್ರದ ಗುಂಡುಗಳು ಒಟ್ಟಾಗಿ ಹರಡಿ ಕೊಂಡಿದ್ದರಿಂದ ಹೇಳಬಹುದಾಗಿದೆ. ಮೃದುವಾದ ಸುಣ್ಣಕಲ್ಲಿನಿಂದ ಕೊಡಲಿಯನ್ನು ಮಾಡಿರುವುದು ಈ ನೆಲೆಯ ಒಂದು ವೈಶಿಷ್ಟ್ಯವೆಂದೇ ಹೇಳಬಹುದು. ಆ ಬಗೆಯ ಕೈಕೊಡಲಿಗಳು ಹೆಚ್ಚಾಗಿ ಕಂಡುಬಂದವು. ಇದರ ಕಾರ್ಯಸಾಮಥ್ರ್ಯ ಬೆರಗುಗೊಳಿಸುವಂಥದು (ಒಂದು ಚೂಪಾದ ಕೊಡಲಿಗೆ 70 ಸೆಂಮೀ ಉದ್ದನೆಯ ಕಟ್ಟಿಗೆಯ ಹಿಡಿ ಹಾಕಿ ಒಂದು ಜಾಲಿಯ ಮರವನ್ನು ಕಡಿದು ಕೆಡವಲು ಕೇವಲ ಹದಿನೈದು ನಿಮಿಷಗಳು ಸಾಕಾದವು. ಈ ಆಯುಧದ ಮೇಲಿನ ಭಾಗ ಸವೆದರೂ ಕತ್ತರಿಸುವ ಬಾಯಿ ಕೆಡದೆ ಉಳಿಯಿತು). ಇಲ್ಲಿಯ ಮಾನವನು ಕಲೆಯ ಸಂಪ್ರದಾಯವನ್ನಿಟ್ಟು ಕೊಂಡಿದ್ದನೆಂಬ ಸಂಗತಿ ವಾಸಸ್ಥಳದ ಪದರದಲ್ಲಿ ದೊರೆತ ಹೆಮಟೈಟ್ ವರ್ಣದ್ರವ್ಯದಿಂದ ತಿಳಿದುಬರುತ್ತದೆ. ಈ ದ್ರವ್ಯ ಇಲ್ಲಿಂದ 25 ಕಿಮೀ ದೂರದಲ್ಲಿ ದೊರಕುತ್ತದೆ. ಅಲೆಮಾರಿ ಅಷೂಲಿಯನ್ ಮಾನವನು ಇಲ್ಲಿಂದ ದೂರ ಹೋಗಿ ತಂಗಿರಲು ಸಾಧ್ಯ. ಇಂಥ ಕುರುಹು ದೇಶದ ಬೇರಾವ ನೆಲೆಗಳಲ್ಲೂ ದೊರೆತಿಲ್ಲ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹೋದಿಗೆರೆ

ಹೋದಿಗೆರೆ - ಭಾರತದ ಕರ್ನಾಟಕ ರಾಜ್ಯದ ದಾವಣಗೆರೆ ಜಿಲ್ಲೆಯ ಚನ್ನಗಿರಿ ತಾಲ್ಲೂಕಿನ ಒಂದು ಗ್ರಾಮ. ಚನ್ನಗಿರಿಯ ಪೂರ್ವಕ್ಕೆ 9 ಕಿಮೀ ದೂರದಲ್ಲಿರುವ ಇದನ್ನು ಹೊದಿಗೆರೆ ಎಂದೂ ಕರೆಯುವುದಿದೆ. 
ಇಲ್ಲಿ ಸು. 17ನೆಯ ಶತಮಾನಕ್ಕೆ ಸೇರಿದ ಭವಾನಿ ದೇವಾಲಯ, ರಾಚಿರಂ ಬಾವಿ ಇವೆ. ಮರಾಠಿ ಇತಿಹಾಸದ ಪ್ರಕಾರ 1664 ಜನವರಿ 23ರಂದು ಶಿವಾಜಿಯ ತಂದೆ ಶಹಾಜಿ ಇಲ್ಲಿ ಮರಣಹೊಂದಿದನೆಂದು ತಿಳಿದುಬರುತ್ತದೆ. ಅವನ ಗೋರಿ ಇಲ್ಲಿದೆ. ಈ ಗೋರಿಯ ಮೇಲೆ ಒಂದು ಶಾಸನವಿದ್ದು ಶ್ರೀ ಶಹಾಜಿ ರಾಜನ ಸಮಾಧಿ ಎಂದು ಕನ್ನಡದಲ್ಲಿ ಬರೆಯಲಾಗಿದೆ.

ದಾವಣಗೆರೆ ಜಿಲ್ಲೆ
ಕಂಠ್ಯ

ಕೇಶಿರಾಜನು ನಿರೂಪಿಸುವ ಭಾಷಾವಿಜ್ಞಾನದ ನೆಲೆಯಲ್ಲಿ ಶುದ್ಧಾಕ್ಷರಗಳು ೪೭. ಆತನ ಪ್ರಕಾರ ಯಾವ ಯಾವ ಅಕ್ಷರಗಳು ಎಲ್ಲೆಲ್ಲಿ ಹುಟ್ಟುತ್ತವೆ ? ಎಂಬ ಜಿಜ್ಞಾಸೆಯನ್ನು ಶಬ್ದಮಣಿದರ್ಪಣಂ ಕೃತಿಯಲ್ಲಿ ನೀಡಿದ್ದಾನೆ. ಆತನ ಪ್ರಕಾರ, ನಾಭಿಮೂಲದೊಳ್ ಕಹಳೆಯ ಪಾಂಗಿನವೋಲ್ ಅಕ್ಷರಗಳು ಹುಟ್ಟಿಕೊಳ್ಳುತ್ತವೆ. ಈ ಅಕ್ಷರಗಳು ಹೊಕ್ಕಳದ ಮೂಲಭಾಗದಿಂದ ಹೊರಟ ಶಬ್ದವೊಂದರಿಂದ ಹುಟ್ಟುತ್ತವೆ. ಹಾಗೆ ಹೊರಟ ಶಬ್ದವು ಗಂಟಲು, ದವಡೆ, ಮೂರ್ಧ(ನಾಲಗೆಯ ಮೇಲ್ಭಾಗದ ಭಾಗ), ತುಟಿ, ಹಲ್ಲು – ಇತ್ಯಾದಿ ಅವಯವಗಳ ಸಹಾಯದಿಂದ ಬೇರೆ ಬೇರೆ ಅಕ್ಷರಗಳಾಗುತ್ತವೆ.

ಕಂಠ್ಯ ಎಂದರೇನು? 
ಕಂಠ್ಯ ಧ್ವನ್ಯಂಗದ ಒಂದು ಭಾಗ. ಬಾಯಿಯ ಕುಹರದ ಹಿಂಭಾಗದ ಬಳಿ ಜೋಡಣೆಯ ಪ್ರಾಥಮಿಕ ಸ್ಥಳವಿರುವ ಜಾಗದಲ್ಲಿ ಹುಟ್ಟುವ ಧ್ವನಿ ಕಂಠ್ಯ. ಮೃದುತಾಲುವಿನ ಅನಂತರ ಅದಕ್ಕೆ ತಾಗಿಕೊಂಡು ಕಿರುನಾಲಗೆ ಯಿದೆ. ಆಮೇಲೆ ಅಲ್ಲಿ ಅನ್ನನಾಳ ಶ್ವಾಸನಾಳಗಳು ಬಂದು ಕೂಡುವ ಪೊಳ್ಳು ಜಾಗ. ಸ್ವಲ್ಪ ಕೆಳಭಾಗಕ್ಕೆ ಗಲಕುಹರವಿದೆ. ಅಲ್ಲಿಂದ ಒಂದು ನಾಳ ಅನ್ನವನ್ನು ಸಾಗಿಸಲು ಜಠರದೆಡೆಗೆ ಇನ್ನೊಂದು ಶ್ವಾಸವನ್ನು ಸಾಗಿಸಲು ಪುಪ್ಪುಸದೆಡೆಗೆ ಹೋಗುತ್ತವೆ. ಗಲ ಕುಹರದ ಭಾಗವೆಲ್ಲ ಕಂಠದಲ್ಲಿ ಒಳಗೊಳ್ಳುತ್ತವೆ.

ಕಂಠ್ಯ ಧ್ವನಿಗಳು 
ಇವು ಕಂಠದಲ್ಲಿ ಹುಟ್ಟುತ್ತವಾದ್ದರಿಂದ ಇವನ್ನು ‘ಕಂಠ್ಯ’ ವರ್ಣವೆನ್ನುತ್ತಾರೆ.

ಕಂಠ್ಯ ಹ್ರಸ್ವ ಸ್ವರಗಳು 
ಅ, ಆ,

ವರ್ಗೀಯ ಕಂಠ್ಯ ವ್ಯಂಜನಗಳು 
ಕ, ಖ, ಗ, ಘ, ಙ,

ಅವರ್ಗೀಯ ಕಂಠ್ಯ ವ್ಯಂಜನ 
ಹ

ಯೋಗವಾಹ ಕಂಠ್ಯ ವ್ಯಂಜನಗಳು 
ವಿಸರ್ಗ - ಃ ಅಃ

ಉಲ್ಲೇಖ 

ಭಾಷಾ ವಿಜ್ಞಾನ
ಭಾಷಾ ಟೆಂಪ್ಲೇಟುಗಳು
ರಾಧಮ್ಮ ವೆಂಕಟೇಶ್

ಶ್ರೀಮತಿ ರಾಧಮ್ಮ ವೆಂಕಟೇಶ್, ಪ್ರಸಕ್ತ ಬೆಂಗಳೂರು ಮಹಾನಗರ ಪಾಲಿಕೆ ಯ ಹೊರಮಾವು ವಾರ್ಡ್ (ನಂ. ೨೫)ನ ಪುರಪಿತೃವಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.
ಶಾಸಕ ಬಿ.ಎ._ಬಸವರಾಜ ವ್ಯಾಪ್ತಿಯ ಕೆ ಆರ್ ಪುರಂ ಕ್ಷೇತ್ರದ ಅಡಿಯಲ್ಲಿ ಹೊರಮಾವು ವಾರ್ಡ್ ಬರುತ್ತದೆ.
ರಾಧಕ್ಕ ಎಂದೇ ತಮ್ಮ ವಾರ್ಡ್ ನಲ್ಲಿ ಜನಜನಿತರಾದ ರಾಧಮ್ಮ, ಸಮಾಜಸೇವಕರಾದ ಸಿ. ವೆಂಕಟೇಶರ ಧರ್ಮಪತ್ನಿ.
ಯರಪನಹಳ್ಳಿ ಎಂಬ ಗ್ರಾಮದಲ್ಲಿ, ನಾರಾಯಣಪ್ಪ ಮತ್ತ್ತು ಮುನಿಯಮ್ಮ ಕೃಷಿಕ ದಂಪತಿಗಳಿಗೆ ಮೂರನೆಯ ಮಗುವಾಗಿ ಜನಿಸಿದ ರಾಧಮ್ಮ,  ಕಡುಬಡತನದಲ್ಲಿಯೇ ತಮ್ಮ ಬಾಲ್ಯವನ್ನು ಕಳೆದರು.
ವಿವಿ ಪುರಂ ಕಾಲೇಜಿನಲ್ಲಿ ಕೆಲಕಾಲ ಅಧ್ಯಯನ ನಡೆಸಿದ ರಾಧಮ್ಮ, ತಮ್ಮ ಸೋದರಮಾವ ಸಿ ವೆಂಕಟೇಶರನ್ನು ವರಿಸಿದ ರಾಧಮ್ಮ , ಅಮರೇಂದ್ರ ಮತ್ತು ಚಂದ್ರಶೇಖರರಿಗೆ ಜನ್ಮ ನೀಡಿದರು.

ಕಾಂಗ್ರೆಸ್ ಪಕ್ಷದ ಕಾರ್ಯಕರ್ತರಾದ ಸಿ ವೆಂಕಟೇಶರ ಪತ್ನಿ ರಾಧಮ್ಮರಿಗೆ, ೨೦೧೫ರಲ್ಲಿ ಬೆಂಗಳೂರು ಮಹಾನಗರ ಪಾಲಿಕೆ ಯ ಹೊರಮಾವು ವಾರ್ಡ್ನಲ್ಲಿ ಕಾಂಗ್ರೆಸ್ ಪಕ್ಷದಿಂದ ಸ್ಪರ್ಧಿಸಲು ಟಿಕೆಟ್ ನೀಡಲಾಯಿತು.
೮೬೦೦೦ ಮತದಾರರೂ, ೧೮ ಚದರ ಕಿ,ಮೀ ವಿಸ್ತೀರ್ಣದ ವಿಶಾಲವಾದ ಹೊರಮಾವು ವಾರ್ಡ್, ಪಾಲಿಕೆಯ ಅತಿ ದೊಡ್ಡ ವಾರ್ಡ್ ಆಗಿದೆ.

೧೦೦೦೦ ಮತಗಳ ಬೃಹತ್ ಮುನ್ನಡೆಯಿಂದ ಪಾಲಿಕೆಗೆ ಆಯ್ಕೆಯಾದ ರಾಧಮ್ಮ, ಅತಿ ಹೆಚ್ಚು ಮುನ್ನಡೆ ಪಡೆದ ಅಭ್ಯರ್ಥಿ ಎಂಬ ಹೆಗ್ಗಳಿಕೆ ಪಾತ್ರರಾದರು.
೨೮ ಕೋಟಿ ವೆಚ್ಚದಲ್ಲಿ ಚೇಳಿಕೆರೆ-ಗೆದ್ದಲಹಳ್ಳಿ ರಾಜಕಾಲುವೆಯ ಪುನಃಶ್ಚೇತನ,
ಹೊರಮಾವು ರೈಲ್ವೇ ಅಂಡರ್ ಪಾಸ್ ನಿರ್ಮಾಣ,
ಗ್ರಾಮರಸ್ತೆಗಳಿಗೆ ಸಿಮೆಂಟ್ ರಸ್ತೆ, ಬೇರೆಡೆ ಡಾಂಬರ್ ರಸ್ತೆ,
೧೦೦ಕ್ಕೂ ಹೆಚ್ಚಿನ ಕೊಳವೆಬಾವಿಗಳ ನಿರ್ಮಾಣ,
ಶುದ್ಧ ನೀರು ಘಟಕ ಸ್ಥಾಪನೆ,
ಬೆಂಗಳೂರು ಒನ್ ಕೇಂದ್ರದ ಸ್ಥಾಪನೆ, …
ಹೀಗೆ ರಾಧಮ್ಮನವರ ಅವಧಿಯಲ್ಲಿ, ಹಲವು ಅಭಿವೃದ್ಧಿ ಕಾರ್ಯಗಳು ನಡೆಯುತ್ತಿವೆ.
ಕಪಿಲೇಶ್ವರ ಶಿವ ದೇವಾಲಯ

ಕಪಿಲೆಸ್ವರ ಶಿವ ದೇವಸ್ಥಾನವು ಹಿಂದೂ ದೇವಸ್ಥಾನವಾಗಿದ್ದು, ದಕ್ಷಿಣ ಭಾರತದ  ಭಾಗದಲ್ಲಿರುವ ಕಪಿಲೆಸ್ವರ, ಓಲ್ಡ್ ಟೌನ್, ಭುವನೇಶ್ವರದಲ್ಲಿದೆ ,  ಈ ದೇವಸ್ಥಾನದ ಗರ್ಭಗುಡಿಯಲ್ಲಿ ವೃತ್ತಾಕಾರದ ಯೋನಿಪಿತದ ಕೇಂದ್ರದಲ್ಲಿ ಶಿವ-ಲಿಂಗವನ್ನು ಹೊಂದಿದೆ.ದೇವಾಲಯದ ಆವರಣದಲ್ಲಿಯೇ 33 ಸ್ಮಾರಕಗಳು ಇವೆ.

ಸಂಪ್ರದಾಯ ಮತ್ತು ದಂತಕಥೆಗಳು
ಸ್ಥಳೀಯ ದಂತಕಥೆಯ ಪ್ರಕಾರ ಇದು ಸಂಜೀ ತತ್ವಶಾಸ್ತ್ರದ ತಂದೆಯೆಂದು ಪರಿಗಣಿಸಲ್ಪಟ್ಟ ಋಷಿ ಕಪಿಲರ ಜನ್ಮಸ್ಥಳವಾಗಿದೆ.ಅವನು ಬ್ರಹ್ಮನ ಮೆದುಳಿನ ಮಗು ಎಂದು ಪರಿಗಣಿಸಲ್ಪಟ್ಟಿದ್ದು, ವಿಷ್ಣುವಿನ ಅವತಾರ ಮತ್ತು ಭಗವಾನ್ ಶಿವನ ಅವತಾರ.ಆದ್ದರಿಂದ ಈ ದೇವಾಲಯವು ಕಪಿಲೆಸ್ವರ ಶಿವನಿಗೆ ಅರ್ಪಿತವಾದ ಪವಿತ್ರ ಸ್ಥಳವಾಗಿದೆ.

ದೇವಾಲಯ
ದೇವಾಲಯದ ಪ್ರಮುಖ ಲಕ್ಷಣವೆಂದರೆ 60 ಅಡಿ ಎತ್ತರದ ದೇವಸ್ಥಾನ ಮತ್ತು ಅದರ ಪಕ್ಕದ ಕೊಳ, ಕಲ್ಲಿನ ಮೆಟ್ಟಿಲುಗಳ ಸುತ್ತಲೂ ಇದೆ.ದೇವಾಲಯದ ಲಿಂಗರಾಜ್ ದೇವಸ್ಥಾನದ ಭುವನೇಶ್ವರದ ಮುಖ್ಯ ದೇವಸ್ಥಾನದ ಉಪಗ್ರಹವಾಗಿದೆ. ಈ ಎರಡೂ ದೇವಸ್ಥಾನಗಳು, ಭಾರತದ ಇತರ ದೇವಾಲಯಗಳಂತೆ ಸಾಮಾಜಿಕ, ರಾಜಕೀಯ ಮತ್ತು ಶೈಕ್ಷಣಿಕ ಚಟುವಟಿಕೆಗಳ ಕೇಂದ್ರಗಳಾಗಿವೆ.

20 ನೇ ಶತಮಾನದ ಮಧ್ಯಭಾಗದವರೆಗೆ, ಈ ಸ್ಥಳದ ಆರ್ಥಿಕ, ರಾಜಕೀಯ ಮತ್ತು ಧಾರ್ಮಿಕ ಜೀವನವನ್ನು ದೇವಾಲಯದ ಮೇಲುಗೈ ಮಾಡಲಾಯಿತು. [1]
ಕಪಿಲೇಂದ್ರ ದೇವ್ನ ಸೂರ್ಯವಂಶಿ ಆಳ್ವಿಕೆಯಲ್ಲಿ 14 ನೇ ಶತಮಾನದ ಸಮಯದಲ್ಲಿ ದೇವಾಲಯವನ್ನು ನಿರ್ಮಿಸಲಾಯಿತು. ಕಪಿಲೇಂದ್ರ ದೇವ ಮತ್ತು ಇತರ ವಾಸ್ತು ಶಿಲ್ಪದ ಶಿಲಾಶಾಸನಗಳ ಶಾಸನವು ಮೂಲ ದೇವಸ್ಥಾನ 11 ನೇ ಶತಮಾನಕ್ಕೆ ಸೇರಿವೆ.

ವಾಸ್ತುಶಿಲ್ಪದ ಲಕ್ಷಣಗಳು 
ಇಡೀ ದೇವಾಲಯ ಮೂಲದ ಕಟ್ಟಡ ಸಾಮಗ್ರಿಗಳೊಂದಿಗೆ ನವೀಕರಿಸಲಾಯಿತು.ದೇವಾಲಯದ ಒಂದು ವಿಮಾ (ದೇವಾಲಯ), ಜಗಮೋಹನ, ನಾತಾ-ಮಂದಿರ ಮತ್ತು ಭೋಗ-ಮಂಟಪವನ್ನು ಹೊಂದಿದೆ. ವಿಮಾನವು ರೇಖಾ ಆದೇಶದಲ್ಲಿದೆ, ಜಗಮೋಹನವು ಪಿಧಾ ಮತ್ತು ನಾತಾ-ಮಂದಿರ ಮತ್ತು ಭೋಗ ಮಂಟಪ (ಹಾಲ್) ಸಮತಟ್ಟಾದ ಮೇಲ್ಛಾವಣಿ ಮತ್ತು ನಂತರದ ನಿರ್ಮಾಣಗಳಾಗಿವೆ.ಪಾರ್ಶ್ವದೇವತ (ಇತರ ದೇವತೆಗಳು) ಉತ್ತರ, ಪಶ್ಚಿಮ ಮತ್ತು ದಕ್ಷಿಣದ ಮೂರು ಕಡೆಗಳಲ್ಲಿ ತಲಾ ಜಂಗದ ರಹಾ ಪಾಗದಲ್ಲಿ ಮತ್ತು ಪಾರ್ವತಿ, ಕಾರ್ತಿಕೇಯ ಮತ್ತು ಗಣೇಶನ ಅನುಕ್ರಮವಾಗಿ ನೆಲೆಗೊಂಡಿದೆ..

.ಹಜಾರ ಮಂಡಪ 
ಹಜಾರ ಮಂಟಪ 13 ನೇ ಶತಮಾನದಾಗಿದೆ. ಒಳಗೆ ಹಜಾರ ಮಂಡಪವಿದೆ. ಇದು ಅತ್ಯುನ್ನತ ಮಂಟಪವನ್ನು ಒಂದು ಹಂತದ ಹಾರಾಟದೊಂದಿಗೆ ಒದಗಿಸಲಾಗಿದೆ. ಚಪ್ಪಟೆ ಛಾವಣಿಯ ಮೇಲ್ವಿಚಾರಣೆಯನ್ನು ಬೆಂಬಲಿಸುವ ಹದಿನಾರು ಸ್ತಂಭಗಳಿವೆ. ಇದು 13 ನೇ ಶತಮಾನದ ಎ.ಡಿ.ಯಲ್ಲಿ ನಿರ್ಮಾಣಗೊಂಡಿತು ಮತ್ತು ಈಗ ಕಪಿಲೇಶ್ವರ ದೇವಸ್ಥಾನ ಟ್ರಸ್ಟ್ ಮಂಡಳಿಯ ಮಾರ್ಗದರ್ಶನದಲ್ಲಿದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 http://ignca.nic.in/asi_reports/orkhurda077.pdf
 http://ignca.nic.in/asi_reports/orkhurda080.pdf
 http://ignca.nic.in/img_0002_as_or_khurda.htm  * http://ignca.nic.in/asp/showbig.asp?projid=orctk0360001 
ಭುವನೇಶ್ವರದಲ್ಲಿರುವ ಹಿಂದೂ ದೇವಸ್ಥಾನಗಳು
ದವಡೆ

ದವಡೆ ಎಂದರೆ ಬಾಯಿಯ ಪ್ರವೇಶದಾರಿಯಲ್ಲಿನ ಯಾವುದೇ ಎದುರುಬದುರಿರುವ ಕೀಲುಳ್ಳ ರಚನೆ. ಇದನ್ನು ವಿಶಿಷ್ಟವಾಗಿ ಆಹಾರವನ್ನು ಭದ್ರವಾಗಿ ಹಿಡಿಯಲು ಮತ್ತು ಕುಶಲತೆಯಿಂದ ನಿಭಾಯಿಸಲು ಬಳಸಲಾಗುತ್ತದೆ. ದವಡೆಗಳು ಪದವನ್ನು ಸ್ಥೂಲವಾಗಿ ಬಾಯಿಯ ಕುಹರವನ್ನು ರಚಿಸುವ ಮತ್ತು ಅದನ್ನು ತೆರೆಯುವ ಹಾಗೂ ಮುಚ್ಚುವ ಕಾರ್ಯನಿರ್ವಹಿಸುವ ರಚನೆಗಳ ಸಮಗ್ರಕ್ಕೂ ಅನ್ವಯಿಸಲಾಗುತ್ತದೆ ಮತ್ತು ಬಹುತೇಕ ಪ್ರಾಣಿಗಳ ಶರೀರ ಯೋಜನೆಯ ಭಾಗವಾಗಿದೆ.

ಸಸ್ತನಿಗಳಲ್ಲಿ ದವಡೆಗಳು ಕೆಳದವಡೆ ಮತ್ತು ಮೇಲ್ದವಡೆಯಿಂದ ರೂಪಗೊಂಡಿರುತ್ತವೆ. ಏಪ್‍ಗಳಲ್ಲಿ ಕೆಳದವಡೆಯ ಮೂಳೆಗೆ ವಾನರ ಗೂಡು ಎಂದು ಕರೆಯಲಾಗುವ ಬಲವರ್ಧಕ ಇರುತ್ತದೆ. ಸಸ್ತನಿಗಳ ದವಡೆಯ ವಿಕಾಸದಲ್ಲಿ, ದವಡೆಯ ರಚನೆಯ ಮೂಳೆಗಳಲ್ಲಿ ಎರಡು (ಕೆಳದವಡೆಯ ಕೀಲು ಮೂಳೆ ಮತ್ತು ಚದರಾಕಾರದ ಮೂಳೆ) ಗಾತ್ರದಲ್ಲಿ ಕಿರಿದಾಗಿ ಕಿವಿಯೊಳಗೆ ಸೇರಿಕೊಂಡರೆ, ಅನೇಕ ಇತರ ಮೂಳೆಗಳು ಒಟ್ಟಾಗಿ ಒಂದುಗೂಡಿದವು. ಪರಿಣಾಮವಾಗಿ, ಸಸ್ತನಿಗಳು ಬಹಳ ಕಡಿಮೆ ಅಥವಾ ಸ್ವಲ್ಪವೂ ಕಪಾಲ ಚಲನೆ ತೋರಿಸುವುದಿಲ್ಲ, ಮತ್ತು ಕೆಳದವಡೆಯು ಕೀಲುಗಳಿಂದ ಕಪೋಲ ಮೂಳೆಗೆ ಜೋಡಿಸಲ್ಪಟ್ಟಿರುತ್ತದೆ. ಈ ಕೀಲಿನ ವಿಕೃತಿ ಒಂದು ಸಾಮಾನ್ಯ ಅಸ್ವಸ್ಥತೆಯಾಗಿದೆ, ಮತ್ತು ನೋವು, ಕ್ಲಿಕ್ ಸದ್ದು ಹಾಗೂ ಕೆಳದವಡೆಯ ಚಲನೆಯಲ್ಲಿ ಸೀಮಿತತೆ ಇದರ ಲಕ್ಷಣಗಳು.

ಮೀನಿಗೆ ಹೋಲಿಸಿದರೆ ಚತುಷ್ಪಾದಿಗಳಲ್ಲಿ ದವಡೆಯು ಗಣನೀಯವಾಗಿ ಸರಳೀಕೃತಗೊಂಡಿದೆ. ಮೇಲ್ದವಡೆಯ ಬಹುತೇಕ ಮೂಳೆಗಳು ಕಪಾಲಕ್ಕೆ ಜೋಡಣೆಯಾಗಿವೆ, ಮತ್ತು ಕೆಳದವಡೆಯ ಮೂಳೆಗಳು ಮ್ಯಾಂಡಿಬಲ್ ಎಂಬ ಘಟಕವಾಗಿ ಒಂದುಗೂಡಿವೆ. ದವಡೆಯು ಚದರಾಕಾರ ಮೂಳೆ ಮತ್ತು ಕೀಲಿನ ಮಧ್ಯೆ ಒಂದು ಗೆಣ್ಣು ಜಂಟಿಯ ಮೂಲಕ ರೂಪಗೊಂಡಿರುತ್ತದೆ. ಚತುಷ್ಪಾದಿಗಳ ದವಡೆಗಳು ವಿವಿಧ ಪ್ರಮಾಣದ ಚಲನೆಯನ್ನು ತೋರಿಸುತ್ತವೆ. ಕೆಲವು ಪ್ರಜಾತಿಗಳ ದವಡೆ ಮೂಳೆಗಳು ಸಂಪೂರ್ಣವಾಗಿ ಒಂದುಗೂಡಿದ್ದರೆ, ಇತರ ಪ್ರಜಾತಿಗಳು ಡೆಂಟರಿ, ಕ್ವಾಡ್ರೇಟ್ ಅಥವಾ ಮ್ಯಾಕ್ಸಿಲಾ ಮೂಳೆಗಳ ಚಲನೆಗೆ ಅವಕಾಶ ನೀಡುವ ಕೀಲುಗಳನ್ನು ಹೊಂದಿರಬಹುದು. ಹಾವಿನ ಬುರುಡೆಯು ಅತ್ಯಂತ ಹೆಚ್ಚಿನ ಪ್ರಮಾಣದ ಚಲನೆಯನ್ನು ತೋರಿಸುತ್ತದೆ, ಇದರಿಂದಲೇ ಹಾವು ದೊಡ್ಡ ಬೇಟೆಗಳನ್ನು ನುಂಗಬಲ್ಲದು.

ಉಲ್ಲೇಖಗಳು

ಮಾನವ ಶರೀರ
ಕಣ್ಣೀರು

ಕಣ್ಣೀರು ಕಣ್ಣಿನ ಸ್ರವಿಸುವಿಕೆ, ಮತ್ತು ಹಲವುವೇಳೆ ಕಣ್ಣುಗಳ ಕೆರಳಿಕೆಗೆ ಪ್ರತಿಕ್ರಿಯೆಯಾಗಿ ಕಣ್ಣುಗಳನ್ನು ಸ್ವಚ್ಛಗೊಳಿಸುವ ಹಾಗೂ ಜಾರುವಂತೆಮಾಡುವ ಕಾರ್ಯನಿರ್ವಹಿಸುತ್ತದೆ. ಅಳುವಿಕೆ ಮೂಲಕ ರೂಪಗೊಂಡ ಕಣ್ಣೀರು ದುಃಖ, ಸುಖ, ಪ್ರೀತಿ, ಬೆರಗು ಮತ್ತು ಸಂತೋಷದಂತಹ ಪ್ರಬಲ ಆಂತರಿಕ ಭಾವನೆಗಳಿಗೆ ಸಂಬಂಧಿಸಿದೆ. ನಗು ಅಥವಾ ಆಕಳಿಕೆಯೂ ಕಣ್ಣೀರಿನ ಉತ್ಪತ್ತಿಗೆ ಕಾರಣವಾಗಬಲ್ಲದು.

ಆರೋಗ್ಯವಂತ ಸಸ್ತನಿಗಳ ಕಣ್ಣುಗಳಲ್ಲಿ, ಕಾರ್ನಿಯಾವನ್ನು ಕಣ್ಣೀರು ನಿರಂತರವಾಗಿ ಒದ್ದೆಯಾಗಿಟ್ಟು ಪೋಷಿಸುತ್ತದೆ. ಕಣ್ಣೀರು ಕಣ್ಣನ್ನು ನಯವಾಗಿಸಿ ಧೂಳಿನಿಂದ ಮುಕ್ತವಾಗಿಡಲು ನೆರವಾಗುತ್ತದೆ. ಕಣ್ಣೀರಿನ ದ್ರವ ನೀರು, ಮ್ಯೂಸಿನ್, ಲಿಪಿಡ್‍ಗಳು, ಲೈಸೊಜ಼ೈಮ್, ಲ್ಯಾಕ್ಟೊಫ಼ೆರಿನ್, ಲಿಪೊಕ್ಯಾಲಿನ್, ಲ್ಯಾಕ್ರಿಟಿನ್, ಗ್ಲೂಕೋಸ್, ಯೂರಿಯಾ, ಸೋಡಿಯಮ್ ಮತ್ತು ಪೊಟ್ಯಾಷಿಯಮ್ ಅನ್ನು ಹೊಂದಿರುತ್ತದೆ. ಈ ದ್ರವದಲ್ಲಿನ ಕೆಲವು ವಸ್ತುಗಳು ರೋಗನಿರೋಧಕ ವ್ಯವಸ್ಥೆಯ ಭಾಗವಾಗಿ ಬ್ಯಾಕ್ಟೀರಿಯಾದ ಸೋಂಕಿನ ವಿರುದ್ಧ ಹೋರಾಡುತ್ತವೆ. ಇದನ್ನು ಲೈಸೊಜ಼ೈಮ್ ಕೆಲವು ಬ್ಯಾಕ್ಟೀರಿಯಾವನ್ನು ಹೊಂದಿದ, ಪೆಪ್ಟಿಡೊಗ್ಲೈಕಾನ್ ಎಂದು ಕರೆಯಲ್ಪಡುವ ಹೊರಗಿನ ಲೇಪನದ ಒಂದು ಪದರವನ್ನು ಕರಗಿಸಿ ಮಾಡುತ್ತದೆ. ಸಾಮಾನ್ಯವಾಗಿ, ೨೪ ಗಂಟೆಗಳ ಅವಧಿಯಲ್ಲಿ, ೦.೭೫ ರಿಂದ ೧.೧ ಗ್ರಾಂ ಕಣ್ಣೀರು ಸ್ರವಿಕೆಯಾಗುತ್ತದೆ; ಈ ಪ್ರಮಾಣ ವಯಸ್ಸಾದಂತೆ ಕಡಿಮೆಯಾಗುತ್ತದೆ.

ನಿರಿಚ್ಛಾ ಕಣ್ಣೀರು ಹೊರಗಿನ ಕಣಗಳಿಂದ ಕಣ್ಣಿನ ಕೆರಳಿಕೆಯಿಂದ, ಅಥವಾ ಈರುಳ್ಳಿ ಬಾಷ್ಪ, ಸುಗಂಧದ್ರವ್ಯಗಳು, ಅಶ್ರುವಾಯು, ಮೆಣಸು ಸೀರ್ಪನಿಯಂತಹ ಉದ್ರೇಕಕಾರಿ ವಸ್ತುಗಳ ಉಪಸ್ಥಿತಿಯಿಂದ ಉಂಟಾಗುತ್ತದೆ. ಈ ವಸ್ತುಗಳು ಕಣ್ಣಿನ ಪರಿಸರದಲ್ಲಿ ಸೇರಿದಾಗ ಕಣ್ಣೀರು ಬರುತ್ತದೆ. ಪ್ರಕಾಶಮಾನ ಬೆಳಕು ಮತ್ತು ನಾಲಿಗೆ ಹಾಗೂ ಬಾಯಿಗೆ ಬಿಸಿ ಅಥವಾ ಖಾರದ ಪ್ರಚೋದನೆಯಿಂದಲೂ ಕಣ್ಣೀರು ಉಂಟಾಗುತ್ತದೆ. ಕಣ್ಣೀರು ವಾಂತಿ, ಕೆಮ್ಮು ಮತ್ತು ಆಕಳಿಕೆಗೂ ಸಂಬಂಧಿಸಿದೆ. ಕಣ್ಣಿನ ಸಂಪರ್ಕಕ್ಕೆ ಬಂದ ಉದ್ರೇಕಕಾರಿಗಳನ್ನು ತೊಳೆದುಹಾಕಲು ನಿರಿಚ್ಛಾ ಕಣ್ಣೀರು ಪ್ರಯತ್ನಿಸುತ್ತದೆ.

ಅಳುವುದರಿಂದಲೂ ಕಣ್ಣೀರು ಬರುತ್ತದೆ. ಪ್ರಬಲ ಭಾವನಾತ್ಮಕ ಒತ್ತಡ, ಸಂತೋಷ, ಕೋಪ, ನರಳಿಕೆ, ಶೋಕ ಅಥವಾ ದೈಹಿಕ ನೊವಿನಿಂದ ಅಳು ಬರುತ್ತದೆ. ಈ ಅಭ್ಯಾಸ ನಕಾರಾತ್ಮಕ ಭಾವನೆಗಳಿಗೆ ಸೀಮಿತವಾಗಿಲ್ಲ; ಅನೇಕ ಜನ ತೀವ್ರ ತಮಾಷೆ ಮತ್ತು ನಗುವಿನ ಅವಧಿಗಳಲ್ಲಿ ತುಂಬಾ ಸಂತೋಷಗೊಂಡಾಗ ಅಳುತ್ತಾರೆ.

ಉಲ್ಲೇಖಗಳು

ಮಾನವ ಶರೀರಶಾಸ್ತ್ರ